open-index/open-wikipedia-markdown huggingface dataset:
ഫ്രീഡ്രിച് വോയ്ലർ

ഒരു ജർമ്മൻ രസതന്ത്രജ്ഞനാണ് **ഫ്രീഡ്രിച് വോയ്ലർ(Friedrich Wöhler)**.(31 ജൂലായ് 1800 – 23 സെപ്റ്റംബർ 1882). പരീക്ഷണശാലയിൽ കൃത്രിമ യൂറിയ നിർമ്മിച്ച് ലോകപ്രശസ്തനായി. പല മൂലകങ്ങളേയും അവയുടെ ധാതുക്കളിൽ നിന്നും വേർതിരിച്ചെടുക്കുന്നതിൽ വിജയിച്ചു.

### ജീവചരിത്രം
ജർമ്മനിയിലെ ഫ്രാങ്ക്ഫർട്ടിൽ 1800 ജൂലായ് 31 -ന് ഒരു സ്ക്കൂൾ മാസ്റ്ററുടെ മകനായി വോയ്ലർ ജനിച്ചു.1823 -ൽ ഹൈഡൽബർഗ് സർവകലാശാലയിൽ നിന്ന്  വൈദ്യശാസ്ത്രത്തിൽ ബിരുദമെടുത്ത ശേഷം അദ്ദേഹം സ്വീഡനിലേക്ക് പോയി ബെർസിലിയസിന്റെ കീഴിൽ ഗവേഷണമാരംഭിച്ചു.1826 -ൽ ജർമ്മനിയിൽ തിരിച്ചെത്തിയ വോയ്ലർ 1831 വരെ ബെർലിനിലെ പോളിടെൿനിക് സ്ക്കൂളിൽ അദ്ധ്യാപകനായി.തുടർന്ന് 1882 ൽ മരണം വരെ അദ്ദേഹം ഗോട്ടിൻ ജൻ സർവകലാശാലയിലെ രസതന്ത്രപ്രൊഫസ്സറായി സേവനമനുഷ്ഠിച്ചു.1834 ൽ വോയ്ലർ റോയൽ സ്വീഡിഷ് സയൻസ് അക്കാഡമിയിലെ അംഗമായി.

### സംഭാവനകൾ
വോയ്ലറുടെ ആദ്യകാല ഗവേഷണങ്ങൾതന്നെ അദ്ദേഹത്തിന് പ്രസിദ്ധി നേടിക്കൊടുത്തു.അലുമിനിയവും ബെറിലിയവും ലോഹരൂപത്തിൽ ആദ്യമായി വേർതിരിച്ചെടുത്തത് അദ്ദേഹമാണ്.അക്കാലത്തു തന്നെ അദ്ദേഹം കാൽസ്യം കാർബൈഡ് കണ്ടുപിടിച്ചു.എന്നാൽ അജൈവ വസ്തുക്കളിൽ നിന്ന് യൂറിയ നിർമ്മിച്ചതിനേയാണ് വോയ്ലറുടെ ഏറ്റവും മഹത്തായ വിജയമായി കരുതുന്നത്.പരീക്ഷണശാലയിൽ അജൈവ രാസപദാർഥങ്ങളിൽ നിന്ന് ഒരു ജൈവരാസപദാർഥം നിർമ്മിച്ചത് കാർബണിക രസതന്ത്രപഠനത്തിലെ ഒരു നാഴികക്കല്ലാണ്. ശരീരത്തിൽ നടക്കുന്ന രാസപ്രവർത്തനങ്ങളുടെ പഠനത്തിലേക്ക് ശ്രദ്ധയാകർഷിച്ചതും വോയ്ലറാണ്. ഈ കാരണങ്ങളാൽ വോയ്ലറെ കാർബണികരസതന്ത്രത്തിന്റെ ഉപജ്ഞാതാക്കളിൽ ഒരാളായി വിശേഷിപ്പിക്കുന്നു.

രാസവസ്തുക്കളെ ജൈവം, അജൈവം എന്നിങ്ങനെ രണ്ടാക്കി തരം തിരിക്കാമെന്ന് ബെർസിലിയസ് ഉൾപ്പെടെയുള്ള രസതന്ത്രജ്ഞന്മാർ വിശ്വസിച്ചുപോന്നു. ജൈവരാസവസ്തുക്കൾ പരീക്ഷണശാലയിൽ നിർമ്മിക്കാൻ കഴിയുകയില്ലെന്നും ജന്തുസസ്യശരീരങ്ങളിൽ നിന്ന് മാത്രമേ ലഭിക്കൂ എന്നുമായിരുന്നു എല്ലാവരുടെയും വിശ്വാസം. ജൈവരാസവസ്തുക്കളുടെ നിർമ്മാണത്തിന്  'ജൈവശക്തി' ആവശ്യമായതുകൊണ്ടാണ് അവ പരീക്ഷണശാലയിൽ നിർമ്മിക്കാൻ കഴിയാത്തതെന്നും അവർ കരുതി. എന്നാൽ ആകസ്മികമായ ഒരു കണ്ടെത്തലിലൂടെ അമോണിയം സയനേറ്റ് ചൂടാക്കിയാൽ അത് യൂറിയ ആയി രൂപാന്തരപ്പെടുമെന്ന് വോയ്ലർ 1828 -ൽ തെളിയിച്ചു. യൂറിയ ഒരു ജൈവരാസവസ്തുവും അമോണിയം സയനേറ്റ് പരീക്ഷണശാലയിൽ നിർമ്മിക്കാൻ കഴിയുന്ന ഒരു അജൈവരാസവസ്തുവുമായതിനാൽ ബെർസിലിയസ് വോയ്ലറുടെ ഗവേഷണഫലം അംഗീകരിച്ചു. അതോടെ ജൈവശക്തി എന്ന ആശയം രസതന്ത്രജ്ഞന്മാർ ഉപേക്ഷിച്ചു. വോയ്ലറുടെ മറ്റൊരു കണ്ടുപിടിത്തവും സുപ്രധാനം തന്നെ. ബെൻസോയിക് അമ്ലം കുടിച്ചാൽ മൂത്രത്തിൽ ഹിപ്യൂറിക് അമ്ലം പ്രത്യക്ഷപ്പെടുമെന്ന കണ്ടുപിടിത്തമാണ് അത്. മനുഷ്യശരീരത്തിലെ ഗ്ലൈസീനും ബെൻസോയിക് അമ്ലവും തമ്മിൽ പ്രതിപ്രവർത്തനം നടക്കുന്നു എന്നർഥം. ശരീരത്തിൽ നടക്കുന്ന രാസപ്രതിപ്രവർത്തനങ്ങളുടെ(മെറ്റബോളിസം) പഠനത്തിലേക്ക് ശാസ്ത്രജ്ഞന്മാരുടെ ശ്രദ്ധയാകർഷിച്ചത് വോയ്ലറുടെ ഈ കണ്ടുപിടിത്തമാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:രസതന്ത്രജ്ഞർ
വർഗ്ഗം:1800-ൽ ജനിച്ചവർ
വർഗ്ഗം:1882-ൽ മരിച്ചവർ
വർഗ്ഗം:ജർമ്മൻ രസതന്ത്രജ്ഞർ
വർഗ്ഗം:19-ആം നൂറ്റാണ്ടിലെ രസതന്ത്രജ്ഞർ
ആലുവ അദ്വൈതാശ്രമം

അദ്വൈത തത്ത്വം പ്രചരിപ്പിക്കുന്നതിനായി 1913-14 കാലഘട്ടത്തിൽ എറണാകുളം ജില്ലയിലെ ആലുവയിൽ ശ്രീനാരായണഗുരു സ്ഥാപിച്ച ആശ്രമമാണ് **ആലുവ അദ്വൈതാശ്രമം**. സംസ്കൃതപഠനത്തിനായി ഒരു വിദ്യാലയവും അദ്ദേഹം സ്ഥാപിച്ചിരുന്നു. 1924-ലെ ശിവരാത്രി നാളിൽ അദ്വൈതാശ്രമത്തിൽ വച്ചാണ് ചരിത്രപ്രസിദ്ധമായ സർവ്വമതസമ്മേളനം നടന്നത്.

## ചരിത്രം
1912 മേയ് 1-ന് വർക്കലയിൽ ശാരദാപ്രതിഷ്ഠ നടത്തിയതിനുശേഷം ആലുവയിൽ ഒരു ആശ്രമം സ്ഥാപിക്കുവാൻ ഗുരു തീരുമാനിച്ചു. ആശ്രമ നിർമ്മാണത്തിനായി ഗുരു തിരഞ്ഞെടുത്തത് പെരിയാറിന്റെ തീരത്ത് ശിവരാത്രി മണൽപ്പരപ്പിനു സമീപമുള്ള എഴ് ഏക്കർ സ്ഥലമായിരുന്നു. അദ്ദേഹത്തിന്റെ അനുയായികളിൽ നിന്നു ശേഖരിച്ച പണം ഉപയോഗിച്ച് സ്ഥലം വാങ്ങിയതിനുശേഷം ആദ്യമൊരു പർണ്ണശാല കെട്ടി. അതിനുശേഷം ഒരു മഠം സ്ഥാപിച്ചു. ജാതിമത പരിഗണനകളില്ലാതെ വിദ്യാർഥികൾക്കു സംസ്കൃതം പഠിക്കുവാനായി ഒരു വിദ്യാലയവും നിർമ്മിച്ചു. ഈ വിദ്യാലയം പിന്നീട് ശ്രീനാരായണാ ധർമ്മ പരിപാലന ഹയർസെക്കൻഡറി സ്കൂളിന്റെ ഭാഗമായി.

## സർവ്വ മതസമ്മേളനം
ആലുവാ അദ്വൈതാശ്രമം പ്രശസ്തിയിലേക്ക് ഉയർന്നത് 1924-ലാണ്. അതേവർഷം ശിവരാത്രി ദിനത്തിൽ ആശ്രമത്തോടു ചേർന്നുള്ള പന്തലിൽ വച്ച് ചരിത്രപ്രസിദ്ധമായ സർവമത സമ്മേളനം നടന്നു. പൗരസ്ത്യ രാജ്യങ്ങളിൽ നടന്ന ആദ്യത്തെ സർവമതസമ്മേളനമായിരുന്നു അത്. ടി. സദാശിവ അയ്യരാണ് സമ്മേളനത്തിന്റെ അധ്യക്ഷസ്ഥാനം നിർവ്വഹിച്ചത്. ക്രിസ്തുമതം, ബുദ്ധമതം, ഇസ്ലാം മതം, ബ്രഹ്മ സമാജം, ആര്യസമാജം എന്നിവയെ പ്രതിനിധീകരിച്ചുകൊണ്ട് പണ്ഡിതൻമാർ പ്രസംഗിച്ചു. പന്തലിന്റെ പ്രവേശന കവാടത്തിനു മുകളിൽ സമ്മേളനത്തിന്റെ ആപ്തവാക്യം *വാദിക്കാനും ജയിക്കാനുമല്ല, അറിയാനും അറിയിക്കാനും* എന്നത് ആലേഖനം ചെയ്തിരുന്നു.

## ശതാബ്ദി ആഘോഷം
2013 ഓഗസ്റ്റ് 12-ന്, ആശ്രമം സ്ഥാപിച്ചതിന്റെ നൂറാം വാർഷിക ആഘോഷങ്ങൾ നടന്നു.

## അവലംബം

## പുറംകണ്ണികൾ
* ആലുവ അദ്വൈതാശ്രമം - ഔദ്യോഗിക വെബ്സൈറ്റ് 
* SNDP വെബ്സൈറ്റ് 
* THE APOSTLE OF SOCIAL EQUALITY by Dr. K.I. Vasu 

വർഗ്ഗം:എറണാകുളം_ജില്ലയിലെ_വിനോദസഞ്ചാര_കേന്ദ്രങ്ങൾ
കന്നാബേസീ

സപുഷ്പികളിൽപ്പെടുന്ന ഒരു ചെറിയ സസ്യകുടുംബമാണ് **കന്നാബേസീ (Cannabaceae).** ഏകദേശം 11 ജീനസ്സുകളിലായി 170 ഓളം സ്പീഷിസുകളാണ് ഈ സസ്യകുടുംബത്തിലുള്ളത്. 100 ഓളം സ്പീഷിസുകൾ ഉൾക്കൊള്ളുന്ന Celtis ആണ് വലിയ ജനുസ്.

ചെറിയസസ്യകുടുംബമാണെങ്കിലും വൈവിധ്യങ്ങളാർന്ന സസ്യങ്ങളടങ്ങുന്ന കുടുംബമാണിത്. ഇതിൽ ആരോഹികളും, ഓഷധികളും ചെടികളും മരങ്ങളും ഉൾപ്പെടുന്നു. വടക്കേ അർദ്ധഗോളത്തിലെ മിതശീതോഷ്‌ണമേഖലകളിലാണ് ഇവ സാധാരണയായി വളരുന്നത്. മിക്ക സസ്യങ്ങളും ഔഷധ ആവശ്യത്തിനായും ഭക്ഷ്യ ആവശ്യത്തിനായും ഉപയോഗിക്കാറുണ്ട്. 
കഞ്ചാവ്, തൊണ്ടുപൊളിയൻ, കുയ്യമരം, ഭൂതക്കാളി തുടങ്ങിയവ ഈ കുടുംബത്തിലെ അംഗങ്ങളാണ്.

## വിവരണം
ഇവയുടെ ഇലകൾ ഹസ്തകപത്രങ്ങങ്ങളോടു കൂടിയവയോ ഹസ്തകബഹുപത്രങ്ങങ്ങളോടുകൂടിയവയോ ആണ്. ഇലകൾ ഏകാന്തരന്യാസത്തിൽ (alternate) ക്രമീകരിക്കപ്പെട്ടതും, സിരാവിന്യാസം ജാലികാസിരാവിന്യാസത്തോടു കൂടിയവയും ആണ്. ഇവയുടെ പത്രവൃന്തത്തിന്റെ അടിയിലായി ഉപപർണ്ണങ്ങൾ കാണപ്പെടുന്നു. ചില സസ്യങ്ങളിൽ അടിഞ്ഞുകൂടിയ കാൽസ്യം കാർബണേറ്റുകൾ കാണപ്പെടാറുണ്ട്. മരക്കറകളോടു കൂടിയതാണ് മിക്ക സസ്യങ്ങളും. 

ഇവയുടെ പൂക്കൾ ഏകലിംഗ സ്വഭാവത്തോടു കൂടിയവയും 

### ജീനസ്സുകൾ
* *Aphananthe* Planchon (syn. *Mirandaceltis* Sharp)
* *Cannabis* L. – Hemp
* *Celtis* L. (syn. *Sparrea* Hunz. & Dottori)
* *Gironniera* Gaudich. (syn. *Helminthospermum* Thwaites, *Nematostigma* Planchon)
* *Humulus* L. (syn. *Humulopsis* Grudz.) – Hop
* *Lozanella* Greenman
* *Parasponia* Miquel
* *Pteroceltis* Maxim.
* *Trema* Loureiro (syn. *Sponia* Decaisne)

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യകുടുംബങ്ങൾ
വർഗ്ഗം:റോസിഡ് കുടുംബങ്ങൾ
ഡെർമറ്റോളജി

ത്വക്ക്, നഖങ്ങൾ, മുടി, അവയുടെ രോഗങ്ങൾ എന്നിവയുമായി ബന്ധപ്പെട്ട വൈദ്യശസ്ത്രത്തിൻറെ ശാഖയാണ് **ഡെർമറ്റോളജി** അഥവാ **ചർമ്മരോഗശാസ്ത്രം** (**ത്വക്കുരോഗശാസ്ത്രം**).  മെഡിക്കൽ സർജിക്കൽ വിഭാഗങ്ങൾ ഇതിലുണ്ട്.

## പദോത്പത്തി
1819-ൽ ഗ്രീക്ക് പദങ്ങളായ ഡേർമറ്റോസും ലോജിയയും ചേർന്നാണ് ഇംഗ്ലീഷ് പദമായ ഡെർമറ്റോളജി വന്നത്. (itself from δέρω *dero*, "to flay"

## ചരിത്രം
മനുഷ്യചരിത്രത്തിൻറെ തുടക്കം മുതൽ തന്നെ ചർമത്തിൽ കാണത്തക്ക വിധത്തിലുള്ള അടയാളങ്ങൾ കാണപ്പെട്ടിട്ടുണ്ട്, അവയിൽ ചിലത് ചികിത്സിച്ചു, ചിലത് ചികിത്സിച്ചില്ല. 1801-ൽ ആദ്യത്തെ ഗ്രേറ്റ് സ്കൂൾ ഓഫ് ഡെർമറ്റോളജി പാരിസിലെ പ്രശസ്തമായ സെന്റ്‌-ലൂയിസ് ആശുപത്രിയിൽ യാഥാർഥ്യമായി, മാത്രമല്ല ആദ്യ ടെക്സ്റ്റ് പുസ്തകങ്ങളും അറ്റ്ലസുകളും വന്നതും ഈ കാലഘട്ടത്തിലാണ്.

## ഫെല്ലോഷിപ്പുകൾ
കോസ്മറ്റിക് ഡെർമറ്റോളജി: ഡെർമറ്റോളജിസ്റ്റുകൾ കോസ്മറ്റിക് സർജറി രംഗത്തെ ലീഡർമാരാണ്. ചില ഡെർമറ്റോളജിസ്റ്റുകൾ സർജിക്കൽ ഡെർമറ്റോളജിയിലാണ് ഫെല്ലോഷിപ്പ് പൂർത്തിയാക്കുന്നത്. 
ഡെർമറ്റോപതോളജി: ഒരു ഡെർമറ്റോപതോളജിസ്റ്റ് എന്നാൽ ത്വക്കിൻറെ പതോളജിൽ ശ്രദ്ധ കേന്ദ്രീകരിക്കുന്ന ഒരു പാതോളജിസ്റ്റ് അല്ലെങ്കിൽ ഡെർമറ്റോളജിസ്റ്റ് ആണ്. ഡെർമറ്റോളജിസ്റ്റുകളും പാതോളജിസ്റ്റുകളും ഈ രംഗം പങ്കുവയ്ക്കുന്നു. സാധാരണയായി ഒരു പാതോളജിസ്റ്റ് അല്ലെങ്കിൽ ഡെർമറ്റോളജിസ്റ്റ് ഒരു വർഷംകൊണ്ടാണ് ഡെർമറ്റോപതോളജി ഫെല്ലോഷിപ്പ് പൂർത്തിയാക്കുന്നത്. ഇതിൽ ആറു മാസത്തെ ജനറൽ പാതോളജിയും 6 മാസത്തെ ഡെർമറ്റോപതോളജിയും ഉൾപ്പെടുന്നു.

ഇമ്മ്യൂണോഡെർമറ്റോളജി, മോഹ്സ് സർജറി, പീഡിയാട്രിക് ഡെർമറ്റോളജി, ടെലിഡെർമറ്റോളജി, ഡെർമറ്റോഎപിഡെമിയോളജി എന്നിങ്ങനെ വേറെയും ഡെർമറ്റോളജി ഫെല്ലോഷിപ്പുകൾ ഉണ്ട്.  

## തെറാപ്പികൾ
ഡെർമറ്റോളജിസ്റ്റുകൾ നൽകുന്ന തെറാപ്പികളിൽ ഇവയും ഉൾപ്പെടുന്നു:

* കോസ്മറ്റിക് ഫില്ലർ ഇഞ്ചക്ഷനുകൾ
* ലേസർ അല്ലെങ്കിൽ മറ്റു ഉപകരണങ്ങൾ ഉപയോഗിച്ചു ഹെയർ] റിമൂവൽ
* ഹെയർ ട്രാൻസ്പ്ലാന്റെഷൻ
* ഇൻട്രലേശണൽ തെറാപ്പി
* ലേസർ തെറാപ്പി
* ഫോട്ടോഡൈനാമിക് തെറാപ്പി
* ഫോട്ടോ തെറാപ്പി
* ലേസർ ഉപയോഗിച്ചുള്ള റ്റാറ്റൂ റിമൂവൽ
* ട്യൂംസെന്റ്‌ ലിപ്പോസക്ഷൻ
* ക്രയോസർജറി
* റേഡിയേശൻ തെറാപ്പി
* വിറ്റിലിഗോ സർജറി
* അലർജി ടെസ്റ്റിംഗ്
* സിസ്റ്റമിക് തെറാപ്പികൾ
* ടോപിക്കൽ തെറാപ്പികൾ

## അവലംബം

വർഗ്ഗം:വൈദ്യശാസ്ത്രശാഖകൾ
വർഗ്ഗം:ഡെർമറ്റോളജി
രേഖീയ സാന്ദ്രത

**രേഖീയ സാന്ദ്രത** എന്നത് യൂണിറ്റ് നീളത്തിലുള്ള പരിമാണത്തിന്റെ നൈസർഗ്ഗികമായ മൂല്യത്തെ അളവുകോലാണ്. ലീനിയർ മാസ് ഡെൻസിറ്റി, ലീനിയർ ചാർജ്ജ് ഡെൻസിറ്റി എന്നിവയാണ് ശാസ്ത്രത്തിലും എഞ്ചിനീയറിങ്ങിലും ഉപയോഗിക്കുന്നവയുടെ ഏതാനും ഉദാഹരണങ്ങൾ.

രേഖീയസാന്ദ്രത എന്ന പദമുപയോഗിക്കുന്നത് ഏകമാനവസ്തുക്കളുടെ സ്വഭാവങ്ങൽ വിവരിക്കാനാണ്. എങ്കിലും ഒരു പ്രത്യേക മാനത്തിലുള്ള ത്രിമാനഅളവുകളുടെ സാന്ദ്രതയെപ്പറ്റി വിവരിക്കാൻ ഉപയോഗിക്കാറുണ്ട്. 

## രേഖീയചാർജ്ജ്സാന്ദ്രത
ചാർജ്ജ് Q ഉം നീളം L ഉം ഉള്ള കട്ടികുറഞ്ഞ വയറിനെ കണക്കിലെടുക്കുക. ഈ ഏകമാനവസ്തുവിന്റെ ശരാശരി രേഖീയ ചാർജ്ജ് സാന്ദ്രത \bar\lambda_q കണക്കുകൂട്ടാൻ നമുക്ക് ലളിതമായി ആകെ ചാർജ്ജ് Q വിനെ  ആകെ നീളം L കൊണ്ട് ഹരിച്ചാൽ മതി.
:\bar\lambda_q = \frac{Q}{L}
മാറിക്കൊണ്ടിരിക്കുന്ന ചാർജ്ജുള്ള വയറിനെപ്പറ്റി വിവരിക്കുമ്പോൾ നമുക്കിങ്ങനെ എഴുതാം:
:q = q(l)
ചാർജ്ജിന്റെ അതിസൂക്ഷ്മമായ ഏകകമായ dq, രേഖീയചാർജ്ജ്സാന്ദ്രതയുടേയും \lambda_q നീളത്തിന്റെ അതിസൂക്ഷ്മമായ ഏകകമായ dl ഗുണനഫലത്തിന് തുല്യമാണ്. 
:dq = \lambda_q dl
രേഖീയചാർജ്ജ്സാന്ദ്രതയെ വയറിന്റെ ഏകമാനത്തോടു ബന്ധപ്പെട്ട ചാർജ്ജിന്റെ ഡെറിവേറ്റീവായി മനസ്സിലാക്കാം. 
:\lambda_q = \frac{dq}{dl}

രേഖീയചാർജ്ജ്സാന്ദ്രതയുടെ എസ്.ഐ ഏകകം കൂളംബ് പെർ മീറ്റർ (C/m) ആണ്.    

## മറ്റ് ഉപയോഗങ്ങൾ
വരയ്ക്കുന്നതിലും പ്രിന്റ് ചെയ്യുന്നതിലും രേഖീയസാന്ദ്രത എന്നതുകൊണ്ടുദ്ദേശിക്കുന്നത് വരയ്ക്കുന്ന രേഖ എത്ര സാന്ദ്രവും കട്ടിയുള്ളതുമാണ് എന്നുമാണ്.

## ഏകകങ്ങൾ
പൊതുവായ ഏകകങ്ങൾ:
*kilogram per meter
*ounce (mass) per foot
*ounce (mass) per inch
*pound (mass) per yard: used in the North American railway industry for the linear density of rails
*pound (mass) per foot
*pound (mass) per inch
*tex, a unit of measure for the linear density of fibers, defined as the mass in grams per 1,000 meters
*denier, a unit of measure for the linear density of fibers, defined as the mass in grams per 9,000 meters
*decitex (dtex), the SI unit for the linear density of fibers, defined as the mass in grams per 10,000 meters

## ഇതും കാണുക
* Density
** Columnar density
** Paper density

## അവലംബം

വർഗ്ഗം:സാന്ദ്രത
തളങ്കര

കാസർഗോഡ് നഗരസഭയിൽ ഉൾപ്പെടുന്ന ഒരു പ്രദേശമാണ് **തളങ്കര**. ഇന്ത്യയിലെ ആദ്യകാല മുസ്ലീം പള്ളികളിലൊന്ന് സ്ഥിതിചെയ്യുന്ന സ്ഥലം എന്ന നിലയിൽ പ്രസിദ്ധമാണ് ഈ പ്രദേശം. മൂന്ന് ഭാഗവും ചന്ദ്രിഗിരി പുഴയാൽ ചുറ്റപ്പെട്ട പ്രദേശമാണ്. കാസറഗോഡ് റെയിൽവേ സ്റ്റേഷനും ഈ ഭാഗത്താണ്. ഇവിടെയുള്ള ഭൂരിഭാഗം പേരും മിഡിൽ ഈസ്റ്റിലെ ഗൾഫ് രാജ്യങ്ങളെ ആശ്രയിച്ചു കഴിയുന്നു. കാസറഗോഡിലെ പ്രശസ്തമായ മാലിക് ദീനാർ ഹോസ്പിറ്റലും govt മുസ്ലിം ഹൈ സ്കൂളും ഇവിടെയാണ്.  പടിഞ്ഞാർ , പടിഞ്ഞാർ കുന്നിൽ, കടവത്ത്, കിഴക്കേ പുറം, ഖാസിലേൻ, ജദീദ് റോഡ്, ബാങ്കോട്, കൊറക്കോട്, പുലിക്കുന്ന്, നെച്ചിപ്പടുപ്പ്, ീനാർ നഗർ, മുപ്പതാം മൈൽ ത െരുവത്ത്, തായലങ്ങാടി മഹല്ലുകൾ അടങ്ങിയതാണ് തളങ്കര. ഓരോ മമഹല്ലുകൾക്കുംപ ്രത്യേകം മസ്ജിദുകളും മദ്രസകളുമുണ്ട്.

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ

വർഗ്ഗം:കാസർഗോഡ്_ജില്ലയുടെ_ഭൂമിശാസ്ത്രം_-_അപൂർണ്ണലേഖനങ്ങൾ
വാൻ ഡി ഗ്രാഫ്ജനറേറ്റർ

**വാൻ ഡി ഗ്രാഫ്ജനറേറ്റർ**  എന്നത് ഒരു ഇലക്ട്രോസ്റ്റാറ്റിക്ക് ജനറേറ്റർ ആണ്. കുചാലകമായ കോളത്തിന്റെ മുകളിലായുള്ള ശുന്യമായ ലോഹഗ്ലോബിനു മുകളിൽ വൈദ്യുതചാർജ്ജ് സംഭരിക്കാൻ വേണ്ടി ഒരു ചലിക്കുന്ന ബെൽറ്റ് ഇത് ഉപയോഗിക്കുന്നു. ഇതു വളരെ ഉയർന്ന വൈദ്യുതപൊട്ടൻഷ്യൽ സൃഷ്ടിക്കുന്നു. ഇത് വളരെ താഴ്ന്ന് കറണ്ട് നിലകളിൽ വളരെ ഉയർന്ന വോൾട്ടതയിലുള്ള ഡയറക്റ്റ് കറണ്ട് (DC) ഉൽപ്പാദിപ്പിക്കുന്നു. 1929 ൽ അമേരിക്കൻ ഭൗതികശാസ്ത്രജ്ഞനായ റോബർട്ട് ജെ. വാൻ ഡി ഗ്രാഫ് ആണ് കണ്ടെത്തിയത്.  ആധുനിക വാൻ ഡി ഗ്രാഫ് ജനറേറ്ററുകളിൽ 5 മെഗാവോൾട്ടതകൾ വരെ പൊട്ടൻഷ്യൽ വ്യത്യാസം കൈവരിക്കാൻ കഴിയും മേശയിൽക്കൊള്ളുന്ന വകഭേദത്തിന് 100,000 വോൾട്ടതകൾ ഉൽപ്പാദിപ്പിച്ച് കാണാൻ സാധിക്കുന്ന സ്ഫുരണങ്ങൾ ഉൽപ്പാദിപ്പിക്കാൻ ആവശ്യമായ ഊർജ്ജം ശേഖരിക്കാൻ കഴിയും. ചെറിയ വാൻ ഡി ഗ്രാഫ് യന്ത്രങ്ങൾ ഉണ്ടാക്കുന്നത് വിനോദത്തിനും ഭൗതികശാസ്ത്രവിദ്യാഭ്യാസത്തിൽ ഇലക്ട്രോസ്റ്റാറ്റിക്സ് പഠിപ്പിക്കാനും ആണ്. വലിയവ ശാസ്ത്രമ്യൂസിയങ്ങളിൽ പ്രദർശിപ്പിക്കുന്നു.

വാൻ ഡി ഗ്രാഫ് ജനറേറ്റർ വികസിപ്പിച്ചത് ഭൗതികശാസ്ത്രഗവേഷണത്തിലെ പാർട്ടിക്കിൽ ആക്സിലേറ്റർ ആയാണ്. ഇതിന്റെ ഉയർന്ന പൊട്ടൻഷ്യൽ ശൂന്യമായ കുഴലുകളിൽ സബ്അറ്റോമിക്ക് പാർട്ടിക്കിളുകളെ ഉയർന്ന വേഗതകളിൽ ത്വരിതപ്പെടുത്താൻ ഉപയോഗിക്കുന്നു. സൈക്ലോൺ വികസിപ്പിക്കുന്നത് വരെ 1930 കളിൽ വരെ ഏറ്റവും ശക്തമായ ത്വരിതമായിരുന്നു ഇത്. ഊർജ്ജിതമാക്കിയ പാർട്ടിക്കിളുകളും ന്യൂക്ലിയർ മെഡിസിൻ പോലെയുള്ള മേഖലകളിൽ ഉപയോഗിക്കുന്ന എക്സ്-റേ ബീമുകളും ഉൽപ്പാദിപ്പിക്കുന്ന ത്വരിതമായി ഇത് ഇപ്പോഴും ഉപയോഗിക്കുന്നു. വോൾട്ടത് ഇരട്ടിയാക്കാൻ രണ്ട് ജനറേറ്ററുകൾ സാധാരണയായി ഒന്നിച്ചുപയോഗിക്കുന്നു. ഒന്ന് പോസിറ്റീവും മറ്റേത് നെഗറ്റീവും പൊട്ടൻഷ്യലുകൾ ഉൽപ്പാദിപ്പിക്കുന്നു. ഇതിന് ടാൻഡം വാൻ ഡി ഗ്രാഫ് ത്വരിതം എന്നാണ് പറയുന്നത്. ഉദാഹരണത്തിന് Brookhaven National Laboratory യിലെ ടാൻഡം വാൻ ഡി ഗ്രാഫ് ത്വരിതം ഏകദേശം 30 മില്ല്യൺ വോൾട്ട് പൊട്ടൻഷ്യൽ വ്യത്യാസങ്ങൾ കൈവരിക്കാൻ കഴിയും.

തുറന്നിരിക്കുന്ന വാൻ ഡി ഗ്രാഫ് യന്ത്രങ്ങളിലെ വോൾട്ടത നിയന്ത്രിക്കുന്നത് ഏകദേശം 5 മെഗാവോൾട്ടിനെ arcing, corona discharge എന്നിവ ചെയ്താണ്. ഭൂരിഭാഗം ആധുനിക വ്യവസായ യന്ത്രങ്ങൾ സൂക്ഷിച്ചിരിക്കുന്നത് കുചാലക വാതകങ്ങളുള്ള മർദ്ദീകരിച്ച ടാങ്കിലാണ്. ഇവയ്ക്ക് ഏകദേശം 25 മെഗാവോൾട്ടുകൾക്കു മുകളിൽ പൊട്ടൻഷ്യലുകൾ കൈവരിക്കാ കഴിയും. 
## പേറ്റന്റുകൾ
*  — "*Electrostatic Generator*"
*  — "*Apparatus For Reducing Electron Loading In Positive-Ion Accelerators*"

## ഇതും കാണുക
* Robert J. Van de Graaff
* Electrostatic induction
* Triboelectric effect
* Static electricity
* High voltage
* Kelvin water dropper
* Tesla coil
* Oudin coil
* Wimshurst machine
* Westinghouse Atom Smasher

## അവലംബം

വർഗ്ഗം:ഇലക്ട്രോസ്റ്റാറ്റിക്സ്
പേരാക് ലാസ്കർ

വടക്ക് കിഴക്കൻ ഭാരതത്തിൽ കണ്ടുവരുന്ന ഒരിനം ചിത്രശലഭം ആണ്  പേരാക് ലാസ്കർ .
Pantoporia paraka എന്ന ശാസ്ത്രനാമത്തിൽ അറിയപ്പെടുന്ന ഇവയ്ക്ക് നരിവരയനുമായി നല്ല സാദൃശ്യം കാണാം

## ആവാസം

ഭാരതത്തിൽ ഇവയെ അസം,മേഘാലയ,പശ്ചിമ ബംഗാൾ  എന്നിവിടങ്ങളിൽ നിന്നും കണ്ടെത്തിയിട്ടുണ്ട്. മേയ്,നവംബർ മാസങ്ങളിലാണ് ഇവയെ കൂടുതലായി
കണ്ടുവരുന്നത് 

## അവലംബം

വർഗ്ഗം:ഇന്ത്യയിലെ ചിത്രശലഭങ്ങൾ
വർഗ്ഗം:സിംഗപ്പൂരിലെ ചിത്രശലഭങ്ങൾ
വർഗ്ഗം:പാകിസ്താനിലെ ജന്തുജാലം
വർഗ്ഗം:ഏഷ്യയിലെ ശലഭങ്ങൾ
നരഭോജി മരം

**നരഭോജി മരം** എന്നത് വിവിധ സാങ്കൽപ്പിക-കീടഭോജി സസ്യങ്ങളെ സൂചിപ്പിക്കാൻ ഉപയോഗിക്കുന്ന പദമാണ്.  കണ്ടുപിടിച്ചിരിക്കുന്നതിൽ വെച്ച് ഏറ്റവും വലിയ കീടഭോജി സസ്യം *നിപെന്തിസ് റാജ*-യാണ്.

## മഡഗാസ്കർ മരം
*ന്യൂ യോർക്ക്‌ വേൾഡ്*-ൽ പ്രസിദ്ധീകരിക്കപ്പെട്ട എഡ്മണ്ട് സ്പെൻസറിന്റെ സാഹിത്യസ്പർശമുള്ള ഒരു രചനയിലൂടെയാണ് നരഭോജി മരം എന്ന ആശയം ഉരുത്തിരിഞ്ഞത്. സ്പെൻസറിന്റെ ലേഖനം 26 ഏപ്രിൽ 1874-ലാണ് ന്യൂ യോർക്ക്‌ വേൾഡിൽ ആദ്യമായി പ്രത്യക്ഷപ്പെട്ടത്. പിന്നീട് രണ്ടു ദിവസങ്ങൾക്ക് ശേഷം വീണ്ടും പ്രസിദ്ധീകരിക്കപ്പെട്ടു. ലേഖനത്തിൽ ജെർമ്മൻ പര്യവേഷകനായ കാൾ ലീച്ചിന്റെ കത്ത് പ്രസിദ്ധീകരിക്കപ്പെട്ടു. മഡഗാസ്കറിലെ മ്കോഡോ ഗോത്രവർഗ്ഗക്കാരുടെ നരബലിയെക്കുറിച്ച് ഇതിൽ പരാമർശമുണ്ടായിരുന്നു. പിന്നീട് ഇത് മറ്റു പത്രങ്ങളിലും പ്രസിദ്ധീകരിക്കപ്പെട്ടു. 

ചെയിസ് ഓസ്ബോണിന്റെ *മഡഗാസ്കർ, നരഭോജി മരത്തിന്റെ നാട്* എന്ന പുസ്തകം പ്രസിദ്ധീകരിച്ചതോടെ ഇതിനു കൂടുതൽ പ്രചാരണം ലഭിച്ചു. മഡഗാസ്കറിലെ ഗോത്രവർഗ്ഗക്കർക്കും മിഷണറിമാർക്കും ഈ ഭയാനകവൃക്ഷത്തെക്കുറിച്ച് അറിവുണ്ടായിരുന്നെന്നു സമർത്ഥിക്കുന്നു.  

എന്നാൽ 1955-ൽ *അരണകളും മറ്റ് അത്ഭുതങ്ങളും* എന്ന തന്റെ പുസ്തകത്തിൽ വില്ലി ലേ ഇവയെല്ലാം കെട്ടുകഥകളാണെന്നു പറയുന്നു.

## അവലംബങ്ങൾ

വർഗ്ഗം:യഥാർത്ഥത്തിൽ ഉണ്ടോ എന്നുറപ്പില്ലാത്ത ജീവികൾ
വർഗ്ഗം:നാട്ടറിവ്
ഐക്യകേരളത്തിലെ പ്രധാന സംഭവങ്ങളുടെ പട്ടിക

## അൻപതുകൾ
### 1956
* നവംബർ 1 - ഐക്യകേരളം രൂപം കൊണ്ടു.
### 1957
* ഒന്നാം നിയമസഭാ തിരഞ്ഞെടുപ്പ്
### 1959
* വിമോചനസമരം
## അറുപതുകൾ
### 1960
* രണ്ടാം നിയമസഭാ തിരഞ്ഞെടുപ്പ്
### 1965
* മൂന്നാം നിയമസഭാ തിരഞ്ഞെടുപ്പ്
### 1967
* നാലാം നിയമസഭാ തിരഞ്ഞെടുപ്പ്
## എഴുപതുകൾ
### 1970
* അഞ്ചാം നിയമസഭാ തിരഞ്ഞെടുപ്പ്
### 1975
* രാജൻ സംഭവം 
### 1977
* ആറാം നിയമസഭാ തിരഞ്ഞെടുപ്പ്
## എൺപതുകൾ
### 1982
* ഏഴാം നിയമസഭാ തിരഞ്ഞെടുപ്പ്
### 1987
* എട്ടാം നിയമസഭാ തിരഞ്ഞെടുപ്പ്
### 1988
* ജൂലൈ 8 - പെരുമൺ ദുരന്തം

## തൊണ്ണൂറുകൾ
### 1991
* ഒൻപതാം നിയമസഭാ തിരഞ്ഞെടുപ്പ്
### 1996
* പത്താം നിയമസഭാ തിരഞ്ഞെടുപ്പ്
## ഇരുപത്തിയൊന്നാം നൂറ്റാണ്ടിന്റെ ആദ്യ ദശകം
### 2001
* പതിനൊന്നാം നിയമസഭാ തിരഞ്ഞെടുപ്പ്
### 2006
* പന്ത്രണ്ടാം നിയമസഭാ തിരഞ്ഞെടുപ്പ്
## രണ്ടാം ദശകം
### 2011
* പതിമൂന്നാം നിയമസഭാ തിരഞ്ഞെടുപ്പ്
### 2016
* പതിനാലാം നിയമസഭാ തിരഞ്ഞെടുപ്പ്

വർഗ്ഗം:കേരളവുമായി ബന്ധപ്പെട്ട പട്ടികകൾ
റുഡോൾഫ് ഹെസ്

നാസി ജർമനിയിലെ അതിപ്രധാനിയായ ഒരു രാഷ്ട്രീയക്കാരനായിരുന്നു **റുഡോൾഫ് ഹെസ് (Rudolf Walter Richard Heß)**, Hess എന്നും പറയും (26 ഏപ്രിൽ 1894 – 17 ആഗസ്ത് 1987). 1933 -ൽ തന്റെ അസ്സിസ്റ്റന്റായി ഹിറ്റ്‌ലർ നിയമിച്ച ഇയാൾ 1941 വരെ ആ സ്ഥാനത്ത് തുടർന്നു. ആ സമയം രണ്ടാം ലോകമഹായുദ്ധകാലത്ത് ഒറ്റയ്ക്ക് വിമാനം പറത്തി അയാൾ സ്കോട്‌ലാന്റിലേക്ക് ബ്രിട്ടനുമായി സമാധാനചർച്ചകൾക്ക് പോയിരുന്നു. യുദ്ധാനന്തരം പിടിക്കപ്പെട്ട ഇയാളെ സമാധാനത്തിനെതിരായ കുറ്റങ്ങൾക്ക് വിചാരണ ചെയ്ത് ജീവപര്യന്തം ജയിലിലടച്ചു.

ഒന്നാം ലോകമഹായുദ്ധത്തിൽ പങ്കെടുത്തിട്ടുള്ള ഹെസ് യുദ്ധാനന്തരം മ്യൂണിക് സർവ്വകലാശാലയിൽ *[[Lebensraum|ജീവിക്കാനുള്ള ഇടം]]* എന്ന തത്ത്വത്തിൽ വിശ്വസിക്കുന്ന കാൾ ഹോഷോഫറിന്റെ കീഴിൽ പഠനം നടത്തി. ഈ കാര്യമാണ് പിന്നീട് നാസിപ്പാർട്ടിയുടെ മുഖ്യ ആശയമായി മാറിയത്. 1920 ജൂലൈ 1-ന് നാസിപ്പാർട്ടിയിൽ ചേർന്ന ഹെസ്, ബാവേറിയയിലെ സർക്കാരിനെ അട്ടിമറിക്കാനായി നടത്തിയ, നാസികളുടെ പരാജയപ്പെട്ട ബീർ ഹാൾ പുഷിൽ ഹിറ്റ്‌ലറോടൊപ്പം ഉണ്ടായിരുന്നു. ഇക്കാര്യത്തിനു ജയിലിൽ കഴിയുമ്പോൾ നാസികളുടെ ആരാധനാഗ്രന്ഥമായ, ഹിറ്റ്‌ലറുടെ ആത്മകഥ മെയിൻ കാംഫ് എഴുതാൻ ഇയാൾ ഹിറ്റ്‌ലറെ സഹായിച്ചു. 

1933 -ൽ നാസികൾ അധികാരം പിടിച്ചശേഷം, ഹിറ്റ്‌ലറുടെ മന്ത്രിസഭയിൽ ഇയാൾ അംഗമായിരുന്നു. ഹിറ്റ്‌ലറിനും ഗോറിങ്ങിനും ശേഷം നാസി ശ്രേണിയിൽ ഏറ്റവും അധികാരമുള്ളയാൾ ഹെസ് ആയിരുന്നു. ഹിറ്റ്‌ലർക്കുവേണ്ടി പരിപാടികളിലും റാലികളിലും പ്രസംഗിക്കുന്നതുകൂടാതെ ജൂതന്മാരുടെ അവകാശങ്ങൾ മുഴുവൻ കവർന്നെടുത്ത ന്യൂറംബർഗ് നിയമങ്ങൾ അടക്കം പല നിയമങ്ങളും ഉണ്ടാക്കുകവഴി ഹോളോകോസ്റ്റിനു വഴിമരുന്നിട്ടതിൽ പ്രധാനിയാണ് ഹെസ്.

ഒരു വൈമാനികനായ ഇയാൾ പുതുതരം വിമാനങ്ങൾ വരുമ്പോൾ അവ പറത്തിനോക്കി പരീക്ഷിച്ചിരുന്നു. ബ്രിട്ടീഷ് സർക്കാർ വിരോധിയാണെന്ന് ഹെസ്സ് ധരിച്ച ഹാമിൽട്ടൺ ഡ്യൂക്കുമായി സമാധാനചർച്ചനടത്താനായി 1941 മെയ് 10-ന് ഒറ്റയ്ക്ക് ഒരു വിമാനം പറത്തി സ്കോട്‌ലാന്റിലേക്ക് ചെന്ന ഹെസ്സിനെ എത്തിയപ്പോൾത്തന്നെ പിടിച്ച് യുദ്ധം തീരുന്നതുവരെ ബ്രിട്ടീഷുകാർ തടവിലിട്ടു. യുദ്ധം തീർന്നപ്പോൾ 1946 -ൽ പ്രധാനയുദ്ധക്കുറ്റവാളികളെ വിചാരണ ചെയ്ത ന്യൂറംബർഗ് വിചാരണയിൽ ഹെസ് തനിക്ക് അമ്നീഷ്യയാണെന്ന് വാദിക്കുകയുണ്ടായി. അയാൾ തന്നെ പിന്നീട് അത് നുണയാണെന്ന് സമ്മതിച്ചു. മറ്റു ജർമൻ നേതാക്കളുമൊത്ത് സമാധാനത്തിനെതിരെ നടന്ന കുറ്റങ്ങൾക്കും ഗൂഢാലോചനകൾക്കും യുദ്ധക്കുറ്റങ്ങൾക്കും വിചാരണ ചെയ്ത് 1947 -ൽ സ്പാൻഡൗ ജയിലിൽ അടയ്ക്കപ്പെട്ടു. ജീവപര്യന്തം തടവിനു ശിക്ഷിക്കപ്പെട്ട ഇയാളെ പുറത്തിറക്കാനുള്ള ബന്ധുക്കളുടെയും പ്രമുഖരാഷ്ട്രീയക്കാരുടെയും എല്ലാ ശ്രമങ്ങളെയും സോവിയറ്റ് യൂണിയൻ തടഞ്ഞു. ജയിലിൽ ആയിരിക്കുമ്പോൾത്തന്നെ 1987 -ൽ തന്റെ 93 -ആം വയസ്സിൽ ഇയാൾ ആത്മഹത്യ ചെയ്തു. പുതുനാസികൾ ഈ സ്ഥലം തങ്ങളുടെ അരാധനാസ്ഥലം ആക്കി മാറ്റാതിരിക്കാൻ ഹെസിന്റെ മരണത്തിനുശേഷം ഈ ജയിൽ തകർത്തുകളഞ്ഞു.

## അവലംബം

## പുറത്തേക്കുള്ള കണ്ണികൾ

വർഗ്ഗം:1894-ൽ ജനിച്ചവർ
വർഗ്ഗം:1987-ൽ മരിച്ചവർ
വർഗ്ഗം:കടലിൽ അടക്കം ചെയ്യപ്പെട്ടവർ
വർഗ്ഗം:രണ്ടാം ലോകമഹായുദ്ധത്തിലെ ജർമ്മങ്കാർ
വർഗ്ഗം:രണ്ടാം ലോകമഹായുദ്ധത്തിലെ ജർമ്മൻകാർ
വർഗ്ഗം:ജർമ്മൻ യുദ്ധത്തടവുകാർ
വർഗ്ഗം:ആത്മഹത്യ ചെയ്ത നാസികൾ
വർഗ്ഗം:നാസികൾ
ദ വെജിറ്റേറിയൻ

2024-ലെ സാഹിത്യത്തിനുള്ള നോബൽ സമ്മാനത്തിന് അർഹമായ കൊറിയൻ നോവലാണ് **ദ വെജിറ്റേറിയൻ**. 2007 ൽ ആണ് ഈ നോവൽ ആദ്യമായി പ്രസിദ്ധീകരിയ്ക്കപ്പെടുന്നത്. കാങ് തന്റെ തന്നെ 1997ൽ പ്രസിദ്ധീകൃതമായ *ദി ഫ്രൂട്ട് ഓഫ് മൈ വുമൺ* എന്ന ചെറുകഥയെ അടിസ്ഥാനമാക്കിയാണ് ഈ നോവൽ എഴുതിയത്. ദക്ഷിണകൊറിയൻ തലസ്ഥാനമായ സിയൂൾ നഗരത്തിൽ താമസമാക്കിയ യൃോങ്-ഹൈ എന്ന യുവതിയുടെ കഥയാണ് *ദ വെജിറ്റേറിയൻ*. ഒരു ദുഃസ്വപ്നം കണ്ടതിനു ശേഷം യൃോങ്-ഹൈയ്ക്ക് മാംസഭക്ഷണം തിന്നാൻ സാധിയ്ക്കുന്നില്ല. ജീവിതത്തിലെ ഈ ചെറിയ വഴിത്തിരിവിനെത്തുടർന്നുള്ള അസാധാരണ സംഭവവികാസങ്ങളാണ് കഥയുടെ കാതൽ.

## കഥ ചുരുക്കം
മാംസാഹാരിയായ സ്ത്രീ അതിൽ നിന്ന് മാറി ചിന്തിക്കുന്നതാണ് നോവലിന്റെ ഇതിവൃത്തം. "പരമ്പരാഗത ശീലങ്ങളിൽ നിന്ന് മാറാൻ തയ്യാറായ സ്ത്രീയുടെ ജീവിതം നോവൽ മനോഹരമായി ചിത്രീകരിക്കുന്നെന്ന് മാൻ ബുക്കർ പുരസ്കാര സമിതി വിലയിരുത്തി. 
## മലയാള പരിഭാഷ
സി. വി. ബാലകൃഷ്ണൻ  ഈ നോവൽ മലയാളത്തിലേക്ക് പരിഭാഷപ്പെടുത്തി. കൈരളി ബുക്സ്  പ്രസാധനം ചെയ്ത ഈ കൃതി നോബൽ സമ്മാനാർഹിതമാകുന്നതിനു മുൻപേ മലയാളത്തിൽ പ്രസിദ്ധീകരിക്കപ്പെട്ട കൃതിയാണ്. 
## പുരസ്കാരങ്ങൾ
*യ് സാങ് ലിറ്റററി പ്രൈസ്
* യങ് ആർട്ടിസ്റ്റ് അവാർഡ്
* കൊറിയൻ ലിറ്ററേച്ചർ നോവൽ അവാർഡ് 
* സാഹിത്യത്തിനുള്ള നൊബേൽ പ്രൈസ് 2024
## അവലംബം

വർഗ്ഗം:കൊറിയൻ നോവലുകൾ
വർഗ്ഗം:ബുക്കർ സമ്മാനം
വർഗ്ഗം:ബുക്കർ സമ്മാനം നേടിയ കൃതികൾ
പീർ അലി ഖാൻ

1857 ലെ ഒന്നാം ഇന്ത്യൻ സ്വാതന്ത്ര്യ സമരത്തിൽ പങ്കാളിയായ സ്വാതന്ത്ര്യസമര സേനാനിയായിരുന്നു പീർ അലി ഖാൻ  (ജീവിതകാലം: 1812; - ജൂലൈ 7, 1857) . 1812 ൽ ബീഹാറിലാണ് അദ്ദേഹം ജനിച്ചത്. സമരത്തിൽ പങ്കെടുത്തതിന് 1857 ജൂലായ് 7 ന് പാറ്റ്ന കമ്മീഷണർ വില്യം ടെയ്ലർ അധ്യക്ഷനായ കോടതി വിചാരണ കൂടാതെ വധ ശിക്ഷ വിധിച്ച് മറ്റു 13 പേർക്കൊപ്പം തൂക്കിലേറ്റി. ബീഹാർ സർക്കാർ ഇദ്ദേഹത്തിന്റെ ഓർമ്മക്കായി പാറ്റ്നയിൽ ഷഹീദ് പീർ അലി ഖാൻ പാർക്ക് എന്ന പേരിൽ കുട്ടികൾക്കായി ഒരു ഉദ്യാനം നിർമ്മിച്ചിട്ടുണ്ട്.

ഒരു ബുക്ക് ബൈൻഡർ ആയിരുന്ന ഖാൻ, സ്വാതന്ത്ര്യ സമര സേനാനികൾക്ക് പ്രധാനപ്പെട്ട ലഘുലേഖകൾ, ലഘുലേഖകൾ, കോഡ് ചെയ്ത സന്ദേശങ്ങൾ എന്നിവ രഹസ്യമായി വിതരണം ചെയ്തിരുന്നു. ബ്രിട്ടീഷ് സർക്കാരിനെതിരെ അദ്ദേഹം പതിവായി പ്രചാരണങ്ങൾ നടത്തി.1857 ജൂലൈ 4 ന് അദ്ദേഹത്തെയും 33 അനുയായികളെയും അറസ്റ്റ് ചെയ്തു.

1857 ജൂലൈ 7 ന്, ഖാനെ ഗസിത ഖലീഫ, ഗുലാം അബ്ബാസ്, നന്ദു ലാൽ എന്ന സിപാഹി, ജുമ്മാൻ, മഡുവ, കാജിൽ ഖാൻ, റംസാനി, പീർ ബക്ഷ്, പീർ അലി, വാഹിദ് അലി, ഗുലാം അലി, മഹ്മൂദ് അക്ബർ, അസ്രാർ അലി ഖാൻ എന്നിവരും ഉൾപ്പെടുന്ന മറ്റ് 14 കലാപങ്ങൾക്കൊപ്പം അന്നത്തെ പട്ന കമ്മീഷണറായിരുന്ന വില്യം ടെയ്‌ലർ പൊതുജനങ്ങളുടെ മുന്നിൽ തൂക്കിലേറ്റി.

## അനുസ്മരണം
2008-ൽ പട്‌ന വിമാനത്താവളത്തോട് ചേർന്നുള്ള ഒരു റോഡിന് നിതീഷ് കുമാർ സർക്കാർ അദ്ദേഹത്തിന്റെ പേര് നൽകി. കൂടാതെ, പട്‌നയിലെ ഗാന്ധി മൈതാനത്തിനടുത്തുള്ള ജില്ലാ മജിസ്‌ട്രേറ്റിന്റെ വസതിക്ക് മുന്നിലുള്ള കുട്ടികളുടെ പാർക്കായ സഹീദ് പീർ അലി ഖാൻ പാർക്കിന് ബീഹാർ സംസ്ഥാന സർക്കാർ അദ്ദേഹത്തിന്റെ പേര് നൽകി.

## അവലംബം
വർഗ്ഗം:സ്വാതന്ത്ര്യസമരസേനാനികൾ
തിരുപ്പൂർ കുമരൻ

**തിരുപ്പൂർ കുമരൻ**(4 ഒക്റ്റോബർ 1904 -1 നവംബർ 1932).ഇന്ത്യൻ സ്വാതന്ത്ര്യ സമരത്തിൽ പങ്കെടുത്ത് രക്തസാക്ഷിയായ ഒരു സ്വാതന്ത്ര്യ സമര സേനാനിയായിരുന്നു തിരുപ്പൂർ കുമരൻ.ബ്രിട്ടീഷ് ഇന്ത്യയിലെ മദ്രാസ് സംസ്ഥാനത്തിൽ ചെന്നിമല  എന്ന ഗ്രാമത്തിലാണ് (ഇന്നത്തെ ഈറോഡ് ജില്ലയിൽ) കുമരൻ ജനിച്ചത്.ദേശബന്ധു യൂത്ത് അസോസിയേഷൻ എന്ന സംഘടന സ്ഥാപിച്ച് അദ്ദേഹം ബ്രിട്ടീഷ് ഭരണത്തിനെതിരെ പ്രതിഷേധ സമരങ്ങൾ സംഘടിപ്പിച്ചു.1932 ജനുവരി 11 ന് തിരുപ്പൂരിലെ നൊയ്യൽ നദിക്കരയിൽ ഒരു പ്രതിഷേധ സമരത്തിനിടെ ഉണ്ടായ പോലീസ് മർദ്ദനത്തിൽ കൊല്ലപ്പെട്ടു.കൊടി കാത്ത കുമരൻ എന്ന് അദ്ദേഹം വിശേഷിപ്പിക്കപ്പെടുന്നു. 2004 ഒക്ടോബറിൽ 100 ആം ജന്മവാർഷികത്തിൽ അദ്ദേഹത്തെ ആദരിച്ചു കൊണ്ട് ഭാരതീയ തപാൽ വകുപ്പ് ഒരു സ്റ്റാമ്പ് പുറത്തിറക്കിയിട്ടുണ്ട്.

## അവലംബം

വർഗ്ഗം:തമിഴ് ജനത
വർഗ്ഗം:1904-ൽ ജനിച്ചവർ
വർഗ്ഗം:1932-ൽ മരിച്ചവർ
വർഗ്ഗം:ഇന്ത്യൻ സ്വാതന്ത്ര്യസമരം
വർഗ്ഗം:ഇന്ത്യൻ വിപ്ലവകാരികൾ
വർഗ്ഗം:തമിഴ്നാടിൽ നിന്നുമുള്ള സ്വാതന്ത്ര്യസമരസേനാനികൾ
വർഗ്ഗം:തമിഴ്നാട്ടിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
നിതിൻ മുകേഷ്

**നിതിൻ മുകേഷ്**.ഇന്ത്യക്കാരനായ ഒരു ഗായകനാണ് നിതിൻ മുകേഷ്.മുഴുവൻ പേർ നിതിൻ മുകേഷ് ചാന്ദ് മാഥുർ(ജനനം 27 ജൂൺ 1950).ഹിന്ദി ചലച്ചിത്രങ്ങൾക്കായി പാടിയ പിന്നണി ഗാനങ്ങളും ഭജനുകളുമാണ് അദ്ദേഹത്തെ പ്രശസ്തനാക്കിയത്.പ്രശസ്ത പിന്നണി ഗായകനായിരുന്ന മുകേഷിന്റെ മകനാണ് നിതിൻ മുകേഷ്.

വർഗ്ഗം:1951-ൽ ജനിച്ചവർ
വർഗ്ഗം:ഹിന്ദി ചലച്ചിത്രപിന്നണിഗായകർ
വർഗ്ഗം:ജീവിച്ചിരിക്കുന്നവർ
സർക്ക്യൂട്ട് രൂപകൽപ്പന

**സർക്ക്യൂട്ട് രൂപകൽപ്പന** എന്ന പ്രക്രിയ, ഒരു ഇന്റഗ്രേറ്റഡ് സർക്യൂട്ടിലെ വേറിട്ടുനിൽക്കുന്ന ട്രാൻസിസ്റ്ററുകളിൽ മുതൽ സങ്കീർണ്ണമായ ഇലക്ട്രോണിക് സംവിധാനത്തിൽ വരെ നടത്തുന്നു. 

ലളിതമായ സർക്യൂട്ടുകളിൽ ഇത്തരം രൂപകൽപ്പനാപ്രക്രിയ ആസൂത്രിതമോ ഘടനാപരമായോ ആയ പ്രക്രിയ ഇല്ലാതെ ഒരു വ്യക്തിക്കുമാത്രം ചെയ്യാവുന്നതാണ്. എന്നാൽ കൂടുതൽ സങ്കീർണ്ണമായ രൂപകൽപ്പനകൾക്ക് ഒരു സംഘം രൂപകൽപ്പനാവിദഗ്ദ്ധർ ബുദ്ധിപൂർവ്വമായി നയിക്കപ്പെടുന്ന കമ്പ്യൂട്ടർ സിമുലേഷനോടു കൂടിയുള്ള ക്രമാനുഗതമായ സമീപനം പിന്തുടരുന്നത് കൂടുതൽ സാർവത്രികമാകുകയാണ്. 

ഇന്റഗ്രേഷൻ സർക്യൂട്ട് ഡിസൈൻ ഓട്ടോമേഷനിൽ, സർക്യൂട്ട് ഡിസൈൻ എന്നത്, മിക്കപ്പോഴും രൂപകൽപ്പനാ ചക്രത്തിന്റെ വിവിധ ഘട്ടങ്ങൾ  ഇന്റഗ്രേറ്റഡ് സർക്യൂട്ടിന്റെ  പദ്ധതിരൂപരേഖയുടെ  ഫലം തരുന്നു. പ്രത്യേകിച്ച്, ഇതാണ് ലോജിക് രൂപകൽപ്പനയ്ക്കും ഭൗതിക രൂപ്കൽപ്പനയ്ക്കും ഇടയ്ക്കുള്ള ഘട്ടം. 

ഔപചാരികമായ സർക്ക്യൂട്ട് രൂപകൽപ്പന താഴെപ്പറയുന്ന ഘട്ടങ്ങൾ അടങ്ങിയതാണ് : 
*ചിലപ്പോൾ, ഉപഭോക്താവുമായി സാത്മീകരണം നടത്തിയ ശേഷം അയാളുടെ അവശ്യത്തിന്റെ ഒരു വിവരണം എഴുതിത്തയാറാക്കുന്നു.
*ഉപഭോക്താവിന്റെ ആവശ്യത്തിനനുസരിച്ചുള്ള സാങ്കേതിക പ്രസ്താവം എഴുതിയുണ്ടാക്കുന്നു. 
*
## വിശേഷനിരൂപണം
## രൂപകൽപ്പന
### ചെലവുകൾ
## മൂല്യനിർണ്ണയനവും  പരിശോധനയും
## ആദ്യരൂപം
## ഫലം
## രേഖപ്പെടുത്തൽ
## ഇതുകൂടി കാണൂ

* List of free electronics circuit simulators
* Autotrax
* Electronics
* Espresso heuristic logic minimizer
* GDSII
* NI Multisim
* OASIS
* OrCAD
* EasyEDA
* gEDA
* SPICE
* Electronic design automation
* Advanced Design System
* Integrated circuit design
* Mesh analysis
* electrical system design

## അവലംബം

### സ്രോതസ്സുകൾ
*Information on design verification
*Diagram of possible design process
*US guide on CE marking 
*UK guide on CE marking 
*A beginners tutorial on understanding, analysing and designing basic electronic circuits 
*Vladimir Gurevich *Electronic Devices on Discrete Components for Industrial and Power Engineering*, CRC Press, London - New York, 2008, 418 p.

വർഗ്ഗം:ഇലക്ട്രോണിക്സ്
വർഗ്ഗം:ഇലക്ട്രോണിക് എഞ്ചിനീയറിങ്
ട്രൈക്കോനിംഫ

**ട്രൈക്കോനിംഫ**.ഒരു കൂട്ടം ഏക കോശ ജീവികൾ അംഗങ്ങളായ ഒരു ജീനസ്സാണ് ട്രൈക്കോനിംഫ.കോശശരീരത്തിൽ ഫ്ലജല്ലങ്ങളുള്ള പ്രോട്ടിസ്റ്റുകളാണ് ഇവയെല്ലാം.വിവിധയിനം ചിതലുകളുടെ ചെറുകുടലുകളിലാണ് ഇവ വസിക്കുന്നത്.ചിതലുകളുമായി ട്രൈക്കോനിംഫകൾ സഹജീവന ബന്ധം പുലർത്തുന്നു.ചിതലുകൾ ട്രൈക്കോനിംഫകളെ തങ്ങളുടെ കുടലുകളിൽ സംരക്ഷിക്കുന്നു.പകരം ട്രൈക്കോനിംഫകൾ ചിതലുകൾ ഭക്ഷിക്കുന്ന മരം,കടലാസ് എന്നിവയിലെ സെല്ലുലോസിനെ വിഘടിപ്പിച്ച് ദഹന യോഗ്യമാക്കുന്നു.സൂക്ഷ്മദർശിനിയിൽ ട്രൈക്കോനിംഫകൾ  കണ്ണുനീർത്തുള്ളി പോലെയോ പിയർ പഴം പോലെയോ കുടമണി പോലെയോ കാണപ്പെടുന്നു.ഇവയ്ക്ക് നല്ല ചലന ശേഷിയുണ്ട്.കോശശരീരത്തിന്റെ വീതി കൂടിയ അഗ്രത്തിലാണ് വായ.അതിലൂടെ ഫാഗോസൈറ്റോസിസ് വഴി സസ്യ നാരുകൾ അകത്താക്കുന്നു.

വർഗ്ഗം:പ്രോട്ടിസ്റ്റകൾ
യൂറോപ്പിലെ കോട്ടകളുടെ പട്ടിക

**യൂറോപ്പിലെ കോട്ടകളുടെ പട്ടിക** താഴെക്കൊടുക്കുന്നു.
## സ്വയംഭരണരാജ്യങ്ങൾ

*അൽബേനിയായിലെ കോട്ടകളുടെ പട്ടിക
*അൻഡോറയിലെ കോട്ടകളുടെ പട്ടിക
*അർമേനിയായിലെ കോട്ടകളുടെ പട്ടിക
*ആസ്ട്രിയായിലെ കോട്ടകളുടെ പട്ടിക
*അസർബൈജാനിലെ കോട്ടകളുടെയും കൊത്തളങ്ങളുടെയും പട്ടിക
*ബെലറൂസിലെ കോട്ടകളുടെ പട്ടിക
*ബെൽജിയത്തിലെ കോട്ടകളുടെ പട്ടിക
*ബോസ്‌നിയ ഹെർസിഗോവിനയിലെ കോട്ടകളുടെ പട്ടിക
*ബൾഗേറിയയിലെ കോട്ടകളുടെ പട്ടിക
*ക്രൊയേഷ്യയിലെ കോട്ടകളുടെ പട്ടിക
*സൈപ്രസിലെ കോട്ടകളുടെ പട്ടിക
*ചെക്ക് റിപ്പബ്ലിക്കിലെ കോട്ടകളുടെ പട്ടിക
*ഡെന്മാർക്കിലെ കോട്ടകളുടെയും കൊട്ടാരങ്ങളുടെയും പട്ടിക
*എസ്തോണിയയിലെ കോട്ടകളുടെ പട്ടിക
*ഫിൻലാന്റിലെ കോട്ടകളുടെ പട്ടിക
*ഫ്രാൻസിലെ കോട്ടകളുടെ പട്ടിക
*ജോർജിയയിലെ കോട്ടകളുടെ പട്ടിക
*ജെർമ്മനിയിലെ കോട്ടകളുടെ പട്ടിക
*ഗ്രീസിലെ കോട്ടകളുടെ പട്ടിക
*ഹംഗറിയിലെ കോട്ടകളുടെ പട്ടിക
*ഐസ്‌ലാന്റിലെ കോട്ടകളുടെ പട്ടിക
*റിപ്പബ്ലിക്ക് ഓഫ് അയർലന്റിലെ കോട്ടകളുടെ പട്ടിക
*ഇറ്റലിയിലെ കോട്ടകളുടെ പട്ടിക
*കസാഖ്സ്ഥാനിലെ കോട്ടകളുടെ പട്ടിക
*ലാത്വിയയിലെ കോട്ടകളുടെ പട്ടിക
*ലൈച്റ്റെൻസ്റ്റീനിലെ കോട്ടകളുടെ പട്ടിക
*ലിത്വാനിയയിലെ കോട്ടകളുടെ പട്ടിക
*ലക്സെംബർഗിലെ കോട്ടകളുടെ പട്ടിക
*മാസിഡോണിയ റിപ്പബ്ലിക്കിലെ കോട്ടകളുടെ പട്ടിക
*മാൾട്ടയിലെ കോട്ടകളുടെ പട്ടിക
*മോൾഡോവയിലെ കോട്ടകളുടെ പട്ടിക
*മൊണാക്കോയിലെ കോട്ടകളുടെ പട്ടിക
*മോണ്ടിനെഗ്രോയിലെ കോട്ടകളുടെ പട്ടിക
*നെതെർലാന്റ്സിലെ കോട്ടകളുടെ പട്ടിക
*നോർവേയിലെ കോട്ടകളുടെ പട്ടിക
*പോളണ്ടിലെ കോട്ടകളുടെ പട്ടിക
*പോർട്ടുഗലിലെ കോട്ടകളുടെ പട്ടിക
*റൊമാനിയയിലെ കോട്ടകളുടെ പട്ടിക
*റഷ്യയിലെ കോട്ടകളുടെ പട്ടിക
*സാൻ മറീനോയിലെ കോട്ടകളുടെ പട്ടിക
*സെർബിയായിലെ കോട്ടകളുടെ പട്ടിക
*സ്ലോവാക്യയിലെ കോട്ടകളുടെ പട്ടിക
*സ്ലൊവേനിയയിലെ കോട്ടകളുടെ പട്ടിക
*സ്പെയിനിലെ കോട്ടകളുടെ പട്ടിക
*സ്വീഡനിലെ കോട്ടകളുടെ പട്ടിക
*സ്വിറ്റ്സർലാന്റിലെ കോട്ടകളുടെ പട്ടിക
*ടർക്കിയിലെ കോട്ടകളുടെ പട്ടികSovereign states
*യുക്രൈനിലെ കോട്ടകളുടെ പട്ടിക
*യു. കെയിലെ കോട്ടകളുടെ പട്ടിക
**ഇംഗ്ലണ്ടിലെ കോട്ടകളുടെ പട്ടിക
**ഉത്തര അയർലന്റിലെ കോട്ടകളുടെ പട്ടിക
**സ്കോട്ലന്റിലെ കോട്ടകളുടെ പട്ടിക
**വെയിൽസിലെ കോട്ടകളുടെ പട്ടിക

## See also
*കോട്ടകളുടെ പട്ടിക ലോകത്തെ
*List of Crusader castles
*List of fortifications
*List of forts
*List of palaces

വർഗ്ഗം:കോട്ടകൾ
ഹെന്രി ഫയോൾ

വലത്ത്‌|ലഘുചിത്രം|ഹെന്രി ഫയോൾ
ഫ്രഞ്ച് എ‍ഞ്ചിനീയറും ഖനനമേഖലയിലെ കാര്യനിർവ്വാഹകനുമായിരുന്നു **ഹെന്രി ഫയോൾ**. എഴുത്തിലും വ്യാപാരത്തിലും പ്രാഗൽഭനായിരുന്ന ഇദ്ദേഹം **ഫയോളിസം **എന്ന പേരിൽ ഒരു വ്യാപാരനിർവ്വഹണ സിദ്ധാന്തം രൂപപെടുത്തിയിട്ടുണ്ട്. 
.
## ജീവചരിത്രം
1841 ൽ ഇസ്താംബുളിന്റെ ഒരു പ്രാന്തപ്രദേശത്താണ് ഫയോൾ ജനിച്ചത്. 1860 ൽ École Nationale Supérieure des Mines ൽ നിന്നും ബിരുദധാരിയായ ഫയോൾ "Compagnie de Commentry-Fourchambault-Decazeville" എന്ന ഖനിയിൽ എ‍ഞ്ചിനീയറായി പ്രവർത്തനമാരംഭിച്ചു. പിന്നീട് 1888 ൽ അദ്ദേഹത്തെ ഖനിയുടെ മേധാവിയായി നിയമിച്ചു. ഒരു വ്യവസായത്തിന്റെ വിജയത്തിന് നേതൃപാടവം (managerial ability) അത്യന്താപേക്ഷിതമാണെന്ന ഫയോൾ കണക്കാക്കുകയും അത് സ്കൂളുകളിൽ പഠിപ്പിക്കേണ്ടതിന്റെ ആവശ്യകതയും അദ്ദേഹം മനസ്സിലാക്കി. തന്റെ അനുഭവങ്ങളുടെ വെളിച്ചത്തിൽ അദ്ദേഹം എഴുതിയ “Administration Industrielle et Generale” ൽ നേതൃപാടവത്തിന്റെ ഘടകങ്ങളെക്കുറിച്ച് വ്യക്തമാക്കി 1916 ൽ പ്രസിദ്ധീകരിച്ചു. 
1918 ൽ ഫയോൾ കമ്പനിയിൽ നിന്നും വിരമിച്ചപ്പോഴേക്കും യൂറോപ്പിലെ സാമ്പത്തിക മുന്നിട്ടുനിൽക്കുന്ന കമ്പനികളിലൊന്നായി അത് മാറിക്കഴിഞ്ഞിരുന്നു.
## ഭരണസമിതിയുടെ ധർമ്മങ്ങൾ
ഹെന്രി ഫയോൾ നിർദ്ദേശിച്ച ഭരണസമിതിയുടെ ധർമ്മങ്ങൾ താഴെ കൊടുക്കുന്നു.
* ആസൂത്രണം
* സംഘടിപ്പിക്കൽ
* തസ്തിക വിന്യാസം
* മാർഗ്ഗനിർദ്ദേശങ്ങൾ
* നിയന്ത്രിക്കൽ
## ഹെന്രി ഫയോളിന്റെ 14 ഭരണസമിതി തത്ത്വങ്ങൾ
# ജോലിയെ വിഭജിക്കൽ:- ഒരു ജോലി കാര്യക്ഷമമായി പൂർത്തീകരിക്കുന്നതിനായി ജോലിയേയോ ജോലിക്കാരെയോ പലവിഭാഗങ്ങളായി തിരിക്കുന്നതിനെയാണ് ജോലിയെ വിഭജിക്കൽ എന്നതുകൊണ്ടുദ്ദേശിക്കുന്നത്.
# അധികാരവും ഉത്തരവാദിത്തവും
# അച്ചടക്കം
# ആജ്ഞയിലെ ഐക്യം
# മാർഗ്ഗനിർദ്ദേശങ്ങളിലെ ഐക്യം
# കീഴവണക്കം
# പ്രതിഫലം
# കേന്ദ്രീകരണെം
# അധികാര ശൃംഖല
# ക്രമം
# സമത്വം
# ഉദ്ദ്യോഗ സ്ഥിരത
# മുൻകയ്യെടുക്കൽ 
# ഐക്യമത്വം മഹാബലം

## അവലംബം

## പുറത്തേക്കുള്ള കണ്ണികൾ

* Fiche de lecture d'Administration industrielle et générale , Claude Remila, Cours d’organisation et systèmes d’information. (in French)
* ''Talking About Organizations Podcast'' discussed Fayol and parts of his work in Episode 2 of the show

വർഗ്ഗം:1841-ൽ ജനിച്ചവർ
വർഗ്ഗം:1925-ൽ മരിച്ചവർ
വർഗ്ഗം:ഫ്രഞ്ചുകാർ
അൽബെൻഡസോൾ

**അൽബെൻഡസോൾ(Albendazole)**. ഔഷധമായി ഉപയോഗിക്കുന്ന ഒരു കാർബണിക സംയുക്തമാണ് അൽബെൻഡസോൾ.വിവിധയിനം വിരബാധകൾക്കുള്ള പ്രത്യൗഷധമായി ഉപയോഗിക്കുന്നു.ഉരുളൻ വിരബാധ(Ascariasis),മന്തു വിരബാധ (filariasis),കൃമി ബാധ(pinworm infection),നാട വിരബാധ( neurocysticercosis),ചാട്ട വിരബാധ(whipworm infection) എന്നീ രോഗാവസ്ഥകളിലെല്ലാം അൽബെൻഡസോൾ വളരെ ഫലപ്രദമാണ്.ഈ മരുന്ന് വായിലൂടെയാണ് കഴിക്കുന്നത്.
## പ്രവർത്തന രീതി
അൽബെൻഡസോൾ വിരയുടെ കുടലിലെ കോശങ്ങളെയാണ് ആക്രമിക്കുന്നത്.ട്യൂബുലിൻ എന്ന പ്രോട്ടീൻ തന്മാത്രയുമായി ചേരുന്ന അൽബെൻഡസോൾ മൈക്രോട്യൂബ്യൂളുകളുടെ രൂപീകരണം തടയുന്നു.വിരകൾക്ക് ഗ്ലൂക്കോസ് ഉപയോഗിക്കാനുള്ള കഴിവ് നഷ്ടമാകുന്നു.ഇത് അവയുടെ കോശങ്ങളെ നശിപ്പിക്കുന്നു.
### പാർശ്വഫലങ്ങൾ
തലവേദന,വയറുവേദന,മനം പുരട്ടൽ എന്നിവയാണ് സാധാരണ പാർശ്വഫലങ്ങൾ.അസ്ഥിമജ്ജയുടെ പ്രവർത്തനത്തെ മന്ദീഭവിപ്പിക്കുന്നത് ഗൗരവമുള്ള പാർശ്വഫലമാണെങ്കിലും മരുന്നിന്റെ ഉപയോഗം നിർത്തിയാൽ ഇതവസാനിക്കും.ഗർഭിണികൾക്ക് അൽബെൻഡസോൾ നിഷിദ്ധമാണ്.
### ചരിത്രം
1975 ൽ റോബർട്.ജെ.ഗ്യുറിക്,വാസ്സിലിയോസ്.ജെ.തിയോഡോറിഡെസ് എന്നീ ശാസ്ത്രജ്ഞന്മാരാണ് സ്മിത്ത് ലൈൻ കോർപ്പറേഷനു വേണ്ടി ഈ മരുന്ന് വികസിപ്പിച്ചെടുത്തത്.ലോകാരോഗ്യ സംഘടനയുടെ അവശ്യമരുന്നുകളുടെ പട്ടികയിൽ ഉൾപ്പെട്ടിട്ടുള്ള അൽബെൻഡസോൾ സമൂഹത്തിന്റെ അടിസ്ഥാന ആരോഗ്യം നിലനിർത്താൻ ലോകത്തെവിടേയും അത്യാവശ്യമായ ഔഷധമാണ്.
## അവലംബം

വർഗ്ഗം:അവശ്യ മരുന്നുകൾ
കോറോ (മനോരോഗം)

ചില പ്രത്യേക സംസ്കാരങ്ങളിൽ/ജന വിഭാഗങ്ങളിൽ കൂടുതലായി കാണപ്പെടുന്ന ഒരു മനോരോഗമാണ് **കോറോ(Koro)**.രോഗിക്ക് തന്റെ ബാഹ്യ ലൈംഗികാവയവങ്ങൾ ചുരുങ്ങിപ്പോകുന്നതായി ഒരു തീവ്രമായ വിശ്വാസം ജനിക്കുന്നതാണ് പ്രാഥമിക രോഗ ലക്ഷണം.ലൈംഗികാവയവങ്ങൾ ഉൾവലിഞ്ഞ് അപ്രത്യക്ഷമാകുമെന്നും അതോടെ മരണം സംഭവിക്കുമെന്നും രോഗി ഭയക്കുന്നു.എന്നാൽ പരിശോധനയിൽ ബാഹ്യ ലൈംഗികാവയവങ്ങൾക്ക് ആകൃതിയിലോ വലിപ്പത്തിലോ ഒരു വ്യത്യാസവും കാണുകയില്ല.ചുരുങ്ങുന്ന ലിംഗം(shrinking penis) എന്നും ഈ രോഗം അറിയപ്പെടുന്നു.ചൈന,മലേഷ്യ,ജപ്പാൻ,ഇന്ത്യ തുടങ്ങിയ തെക്ക് കിഴക്കൻ ഏഷ്യൻ രാജ്യങ്ങളിലെ മംഗോളിയൻ വംശജരിലാണ് ഈ രോഗം കൂടുതലായി കണ്ടുവരുന്നത്.എന്നാൽ അമേരിക്കയിലും യൂറോപ്പിലും ആഫ്രിക്കയിലുമെല്ലാം ഈ രോഗം മറ്റു വംശജരിലും രേഖപ്പെടുത്തിയിട്ടുണ്ട്.  പുരുഷന്മാരിലും സ്ത്രീകളിലും രോഗം കാണപ്പെടുന്നുണ്ട്.
### പേരിന്റെ ഉത്പത്തി
മലായ് ഭാഷയിലെ 'ആമയുടെ തല' എന്നർത്ഥമുള്ള 'കുറാ' എന്ന പദത്തിൽ നിന്നോ ചുരുങ്ങുക എന്നർത്ഥമുള്ള 'കെറുക്' എന്ന പദത്തിൽ നിന്നോ ആണ് കോറോ എന്ന പദത്തിന്റെ ഉത്പത്തി എന്ന് കരുതപ്പെടുന്നു.
### കാരണങ്ങൾ
ലൈംഗിക വളർച്ചാ സമയത്ത്(puberty) ശരീരത്തിൽ ഉണ്ടാകുന്ന മാറ്റങ്ങളെക്കുറിച്ചുള്ള അജ്ഞത,വ്യക്തിത്വ രൂപീകരണത്തിലെ പ്രശ്നങ്ങൾ,പാരമ്പര്യ വിശ്വാസങ്ങൾ,കുറ്റബോധം എന്നിവയെല്ലാം കാരണമാകുന്നുണ്ട്.
### പരിശോധന
മാനസിക പരിശോധനയും ശാരീരിക പരിശോധനയും നടത്തുന്നു.
### ചികിത്സ
രോഗിയെ ആശ്വസിപ്പിക്കുക,ധൈര്യപ്പെടുത്തുക,ലൈംഗികാവയവങ്ങളുടെ ഘടനയും ധർമ്മവും വിശദീകരിച്ചു കൊടുക്കുക എന്നിവയെല്ലാം ചികിത്സയുടെ ഭാഗമാണ്.

വർഗ്ഗം:പുരുഷ ലിംഗം
വർഗ്ഗം:ബഹുജനോന്മാദം
വർഗ്ഗം:ലൈംഗികതയും സമൂഹവും
പി.ടി. തോമസ്

2016 മുതൽ 2021 വരെ തൃക്കാക്കരയിൽ നിന്നുള്ള നിയമസഭാംഗവും പതിനഞ്ചാം (2009-2014) ലോക്സഭയിൽ അംഗവുമായിരുന്ന ഇടുക്കി ജില്ലയിൽ നിന്നുള്ള കോൺഗ്രസ് നേതാവായിരുന്നു **പി.ടി.തോമസ്.** (ജനനം: 12 ഡിസംബർ 1950 - മരണം: 22 ഡിസംബർ 2021)

## ജീവിതരേഖ
ഇടുക്കി ജില്ലയിലെ രാജമുടിയിലെ ഉപ്പുതോട് പഞ്ചായത്തിൽ പുതിയപറമ്പിൽ തോമസിൻ്റെയും അന്നമ്മയുടേയും മകനായി 1950 ഡിസംബർ 12ന് ജനിച്ചു. എം.എ. എൽ.എൽ.ബിയാണ് വിദ്യാഭ്യാസ യോഗ്യത. തൊടുപുഴ ന്യൂമാൻ കോളേജ്, മാർ ഇവാനിയോസ് കോളേജ് തിരുവനന്തപുരം, മഹാരാജാസ് കോളേജ് എറണാകുളം, ഗവ.ലോ കോളേജ് എറണാകുളം, കോഴിക്കോട് എന്നിവിടങ്ങളിലായിരുന്നു വിദ്യാഭ്യാസം

## രാഷ്ട്രീയ ജീവിതം
കോൺഗ്രസിൻ്റെ വിദ്യാർത്ഥി സംഘടനയായ കെ.എസ്.യു വഴിയാണ് പൊതുരംഗത്ത് എത്തുന്നത്. 

വിദ്യാർത്ഥി ആയിരുന്നപ്പോൾ തന്നെ കെ.എസ്.യുവിൻ്റെ സജീവ പ്രവർത്തകനായിരുന്ന തോമസ് കെ.എസ്.യുവിൻ്റെ യൂണിറ്റ് വൈസ് പ്രസിഡൻറ്, കോളേജ് യൂണിയൻ ജനറൽ സെക്രട്ടറി, ഇടുക്കി ജില്ലാ പ്രസിഡൻറ്, സംസ്ഥാന ജനറൽ സെക്രട്ടറി, സംസ്ഥാന പ്രസിഡൻറ് എന്നീ നിലകളിൽ പ്രവർത്തിച്ചു.

1980-ൽ യൂത്ത് കോൺഗ്രസ് സംസ്ഥാന ജനറൽ സെക്രട്ടറിയായ തോമസ് 1980 മുതൽ കെ.പി.സി.സി, എ.ഐ.സി.സി അംഗമായിരുന്നു. 1990-ൽ ഇടുക്കി ജില്ലാ കൗൺസിൽ അംഗമായി. 1991, 2001 നിയമസഭ തിരഞ്ഞെടുപ്പുകളിൽ തൊടുപുഴയിൽ നിന്നും 2016-ലെ നിയമസഭ തിരഞ്ഞെടുപ്പിൽ തൃക്കാക്കരയിൽ നിന്നും നിയമസഭാംഗമായി. 1996-ലും 2006-ലും തൊടുപുഴയിൽ നിന്ന് നിയമസഭയിലേക്ക് മത്സരിച്ചെങ്കിലും പി.ജെ. ജോസഫിനോട് പരാജയപ്പെട്ടു. 2007-ൽ ഇടുക്കി ഡി.സി.സിയുടെ പ്രസിഡൻറായി. 2009-ലെ ലോക്സഭ തിരഞ്ഞെടുപ്പിൽ ഇടുക്കിയിൽ നിന്ന് ലോക്സഭയിലേയ്ക്ക് തിരഞ്ഞെടുക്കപ്പെട്ടു.

പതിനഞ്ചാം ലോക്‌സഭയിൽ ഇടുക്കി ലോകസഭാമണ്ഡലത്തിൽ നിന്നും അംഗമായിരുന്നു.  കേരള യൂനിവേഴ്‌സിറ്റി സെനറ്റ് മെമ്പറായിരുന്നിട്ടുണ്ട് .

കെപിസിസി വർക്കിംഗ് പ്രസിഡണ്ട്, കെപിസിസി നിർവാഹക സമിതി അംഗം, എഐസിസി അംഗം, യുവജനക്ഷേമ ദേശീയ സമിതി ഡയറക്‌ടർ, കെഎസ്‌യു മുഖപത്രം കലാശാലയുടെ എഡിറ്റർ, ചെപ്പ് മാസികയുടെ എഡിറ്റർ, സാംസ്‌കാരിക സംഘടനയായ സംസ്‌കൃതിയുടെ സംസ്‌ഥാന ചെയർമാൻ, കേരള ഗ്രന്ഥശാലാ സംഘം എക്‌സിക്യൂട്ടീവ് അംഗം തുടങ്ങിയ പദവികൾ  ഇദ്ദേഹം വഹിച്ചിട്ടുണ്ട്.

‘എഡിബിയും പ്രത്യയശാസ്‌ത്രങ്ങളും’ എന്ന പുസ്‌തകം രചിച്ചിട്ടുണ്ട്.

## സ്വകാര്യ ജീവിതം

ഭാര്യ: ഉമ തോമസ്

മക്കൾ: രണ്ട് ആണ്മക്കൾ

ക്യാൻസർ ബാധിതനായി ചികിത്സയിലായിരുന്ന തോമസ് 2021 ഡിസംബർ 22 ന് വെല്ലൂരിലെ ആശുപത്രിയിൽ വെച്ച് അന്തരിച്ചു.

## തിരഞ്ഞെടുപ്പുകൾ

## അവലംബം


വർഗ്ഗം:1950-ൽ ജനിച്ചവർ
വർഗ്ഗം:ഡിസംബർ 12-ന് ജനിച്ചവർ
വർഗ്ഗം:2021-ൽ മരിച്ചവർ
വർഗ്ഗം:ഡിസംബർ 22-ന് മരിച്ചവർ
വർഗ്ഗം:ഇടുക്കി ജില്ലയിൽ ജനിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
വർഗ്ഗം:നിയമസഭാംഗമായിരിക്കെ മരണപ്പെട്ടവർ
യു. പ്രതിഭ

കേരളത്തിലെ പ്രമുഖ സി.പി.ഐ.(എം) നേതാവും കായംകുളം നിയമസഭാ മണ്ഡലത്തിൽ നിന്നുള്ള നിയമസഭാ സമാജികയുമാണ് **അഡ്വ.യു.പ്രതിഭ**. സിപിഐ(എം) തകഴി ഏരിയാക്കമ്മിറ്റി അംഗം, ജനാധിപത്യ മഹിളാ അസോസിയേഷൻ സംസ്ഥാന കമ്മിറ്റി അംഗം, തകഴി ഗ്രാമപഞ്ചായത്ത് പ്രസിഡന്റ്, ആലപ്പുഴ ജില്ലാപഞ്ചായത്ത്‌ പ്രസിഡന്റ് എന്നീ നിലകളിൽ പ്രവർത്തിച്ചിട്ടുള്ള പ്രതിഭ അഭിഭാഷക കൂടിയാണ്.

## അവലംബം

വർഗ്ഗം:1977-ൽ ജനിച്ചവർ
വർഗ്ഗം:മേയ് 10-ന് ജനിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:കേരള നിയമസഭയിലെ വനിതാ പ്രതിനിധികൾ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
എം. രാജഗോപാലൻ

കേരളത്തിലെ ഒരു സി.പി.ഐ.(എം) നേതാവും പതിനാലാം കേരളനിയമസഭയിൽ തൃക്കരിപ്പൂർ മണ്ഡലത്തിൽ നിന്നുള്ള നിയമസഭ സമാജികനുമാണ് **എം. രാജഗോപലൻ**. സിപിഐ എം കാസർകോട് ജില്ലാ സെക്രട്ടറിയറ്റ് അംഗവും സി.ഐ.റ്റി.യു. ജില്ലാ സെക്രട്ടറിയുമാണിദ്ദേഹം. കയ്യൂർ - ചീമേനി പഞ്ചായത്ത് പ്രസിഡന്റായിരുന്നു. എസ്.എഫ്.ഐ, ഡി.വൈ.എഫ്.ഐ. സംസ്ഥാന ജോയിന്റ് സെക്രട്ടറിയായിരുന്നു.

## തിരഞ്ഞെടുപ്പുഫലങ്ങൾ

## അവലംബം

വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:1960-കളിൽ ജനിച്ചവർ
വർഗ്ഗം:മേയ് 29-ന് ജനിച്ചവർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
ഒ.ആർ. കേളു

രണ്ടാം പിണറായി സർക്കാരിൽ പട്ടികജാതി പട്ടികവർഗ വകുപ്പ് മന്ത്രിയും സി.പി.ഐ.(എം) നേതാവും, പതിനാലാം നിയമസഭയിൽ മാനന്തവാടി നിയമസഭാ മണ്ഡലത്തിൽ നിന്നുള്ള സമാജികനുമാണ് **ഒ.ആർ. കേളു**. സി.പി.എം മാനന്തവാടി ഏരിയ കമ്മിറ്റി അംഗം, തിരുനെല്ലി പഞ്ചായത്ത് പ്രസിഡന്റ്, മാനന്തവാടി ബ്ലോക്ക് പഞ്ചായത്ത് മെമ്പർ, ആദിവാസി ക്ഷേമസമിതി മാനന്തവാടി ഏരിയ സെക്രട്ടറി എന്നീ നിലകളിൽ പ്രവർത്തിച്ചിരുന്നു.

## അവലംബം

വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:ഓഗസ്റ്റ് 2-ന് ജനിച്ചവർ
വർഗ്ഗം:1970-ൽ ജനിച്ചവർ
വർഗ്ഗം:പതിനഞ്ചാം കേരളനിയമസഭയിലെ മന്ത്രിമാർ
പാറക്കൽ അബ്ദുള്ള

പ്രമുഖ മുസ്‌ലിംലീഗ് നേതാവും കുറ്റ്യാടി നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ് **പാറക്കൽ അബ്ദുള്ള**. 1958 നവംബർ 11ന് ഏറാമലയിൽ ജനിച്ചു, മൊയ്തു ഹാജി, കുഞ്ഞാമി എന്നിവരാണ് മാതാപിതാക്കൾ.

## തിരഞ്ഞെടുപ്പ് ചരിത്രം

## അവലംബം

വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:1958-ൽ ജനിച്ചവർ
വർഗ്ഗം:നവംബർ 15-ന് ജനിച്ചവർ
റോജി എം. ജോൺ

2016 മുതൽ അങ്കമാലിയിൽ നിന്നുള്ള നിയമസഭാംഗവും എൻ.എസ്.യു.ഐ മുൻ ദേശീയ പ്രസിഡൻറുമായിരുന്ന കേരളത്തിൽ നിന്നുള്ള കോൺഗ്രസിൻ്റെ യുവനേതാവാണ്. **റോജി.എം.ജോൺ**
(ജനനം:20 മെയ് 1982)

## ജീവിതരേഖ
കണ്ണൂർ ജില്ലയിലെ തളിപ്പറമ്പ് താലൂക്കിൽ എം.വി.ജോണിൻ്റേയും എൽസമ്മയുടേയും മകനായി 1982 മെയ് 20ന് ജനിച്ചു. പ്രാഥമിക വിദ്യാഭ്യാസത്തിനു ശേഷം എസ്.എച്ച്.കോളേജ് തേവര, ജെ.എൻ.യു.ഹൈദരാബാദ് എന്നിവിടങ്ങളിലായിരുന്നു. എം.എ.എം.എംഫിൽ ആണ് വിദ്യാഭ്യാസ യോഗ്യത. 

## രാഷ്ട്രീയ ജീവിതം

ഒരു ഇന്ത്യൻ നാഷണൽ കോൺഗ്രസ് രാഷ്ടീയ പ്രവർത്തകനാണ് റോജി.എം.ജോൺ കോൺഗ്രസ്സിന്റെ വിദ്യാർത്ഥി വിഭാഗമായ എൻ.എസ്.യു.ഐ വിന്റെ മുൻ ദേശീയ അദ്ധ്യക്ഷനായ ഇദ്ദേഹം 2016- മുതൽ അങ്കമാലി നിയോജകമണ്ഡലത്തിൽ നിന്നുള്ള സാമാജികനാണ്.  .

**പ്രധാന പദവികൾ**

* 2001 യൂണിയൻ ചെയർമാൻ, എസ്.എച്ച്.കോളേജ്, തേവര
* 2005 എൻ.എസ്.യു.ഐ. കൗൺസിലർ ജെ.എൻ.യു.
* 2006 സെക്രട്ടറി, എൻ.എസ്.യു.ഐ, ജെ.എൻ.യു
* 2011 വൈസ് പ്രസിഡൻറ്, എൻ.എസ്.യു.ഐ
* 2014-2019 ദേശീയ പ്രസിഡൻറ്, എൻ.എസ്.യു.ഐ
* 2016-തുടരുന്നു നിയമസഭാംഗം, അങ്കമാലി

## അവലംബം

വർഗ്ഗം:1982-ൽ ജനിച്ചവർ
വർഗ്ഗം:മേയ് 20-ന് ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
പതിനാലാം കേരളനിയമസഭ

കേരള സംസ്ഥാനം ഔദ്യോഗികമായി രൂപം കൊണ്ടതിനു ശേഷം നടന്ന പതിനാലാമത്തെ നിയമസഭാ പൊതു തിരഞ്ഞെടുപ്പിൽ (2016) തിരഞ്ഞെടുക്കപ്പെട്ട അംഗങ്ങളായിരുന്നു **പതിനാലാം കേരളനിയമസഭയെ** പ്രതിനിധീകരിച്ചത്.

## തിരഞ്ഞെടുപ്പ്

പതിനാലാം കേരളനിയമസഭയിലേക്കുള്ള അംഗങ്ങളെ തെരഞ്ഞെടുക്കുന്നതിനായി 2016 മേയ് 16-നു നടന്ന പൊതുതിരഞ്ഞെടുപ്പിൽ ആകെയുള്ള 140 മണ്ഡലങ്ങളിൽ 85 എണ്ണത്തിലും എൽ.ഡി.എഫ്. വിജയിച്ചു. ആറു സ്വതന്ത്രർ കൂടി പിന്തുണ നൽകിയതോടെ 91 സീറ്റുകൾ നേടിക്കൊണ്ട് എൽ.ഡി.എഫ്. അധികാരത്തിലെത്തി. 2011 മുതൽ അധികാരത്തിലിരുന്ന യു.ഡി.എഫിന് ഈ തിരഞ്ഞെടുപ്പിൽ 47 സീറ്റുകൾ മാത്രമാണ് നേടാൻ കഴിഞ്ഞത്.

## പ്രത്യേകതകൾ
* പതിനാലാം നിയമസഭയിലെ കക്ഷിനില ; എൽ.ഡി.എഫ്. - **91**, യു.ഡി.എഫ്. - **47**, ബി.ജെ.പി. - **1**, സ്വതന്ത്രൻ - **1** (പി.സി. ജോർജ്)
* നിയമസഭയിൽ ആദ്യമായി ബി.ജെ.പി.ക്ക് ഒരു സീറ്റ് ലഭിച്ചു. (ഒ. രാജഗോപാൽ (നേമം))
* ഒൻപത് വനിതാ അംഗങ്ങളാണ് 14-ാം  നിയമസഭയിലുള്ളത്. അവരിൽ എട്ടുപേർ എൽ.ഡി.എഫിൽ നിന്നുള്ളവരും, ഒരാൾ യൂഡിഎഫ് പ്രതിനിധിയുമാണ്.
* ഏറ്റവും പ്രായം കൂടിയ സാമാജികൻ: വി.എസ്. അച്യുതാനന്ദൻ (92 വയസ്സ്).
* ഏറ്റവും പ്രായം കുറഞ്ഞ സാമാജികൻ: മുഹമ്മദ്‌ മുഹ്സിൻ പി. (30 വയസ്സ്) 

## മണ്ഡലങ്ങളും ജനപ്രതിനിധികളും
പതിനാലാം കേരള നിയമസഭയിലെ എം.എൽ.എ-മാരുടെ പട്ടിക (വടക്ക് നിന്ന് തെക്കോട്ടുള്ള മണ്ഡലങ്ങളുടെ ക്രമത്തിൽ) ചുവടെ ചേർക്കുന്നു.

*ജോൺ ഫെർണാണ്ടസാണ് ആംഗ്ലോ ഇന്ത്യൻ പ്രതിനിധിയായി നാമ നിർദ്ദേശം ചെയ്യപ്പെട്ട അംഗം.

## സത്യപ്രതിജ്ഞ
തിരഞ്ഞെടുപ്പിലെ വിജയത്തിനുശേഷം ഇടതുപക്ഷ ജനാധിപത്യ മുന്നണിയുടെ നേതൃത്വത്തിലുള്ള മന്ത്രിസഭ രൂപീകരിക്കപ്പെട്ടു. പിണറായി വിജയൻ മുഖ്യമന്ത്രിയായുള്ള 19 അംഗ മന്ത്രിസഭ 2016 മേയ് 25-ന് സത്യപ്രതിജ്ഞ ചെയ്ത് അധികാരമേറ്റു. കേരളത്തിന്റെ മുഖ്യമന്ത്രിയാകുന്ന പന്ത്രണ്ടാമത്തെ വ്യക്തിയാണ് പിണറായി വിജയൻ. സി.പി.എം. നേതൃത്വത്തിലുള്ള ആറാമത് മന്ത്രിസഭയാണിത്. തിരുവനന്തപുരത്തെ സെക്രട്ടറിയേറ്റിനു സമീപമുള്ള സെൻട്രൽ സ്റ്റേഡിയത്തിൽ വച്ചു നടന്ന ചടങ്ങിൽ ഗവർണർ പി.സദാശിവമാണ് സത്യവാചകം ചൊല്ലിക്കൊടുത്തത്. പുതിയ മന്ത്രിസഭയുടെ ആദ്യ യോഗവും അന്ന് നടന്നു.

## മന്ത്രിമാരും വകുപ്പുകളും

* കേരള നിയമസഭ
* കേരളത്തിലെ മന്ത്രിസഭകൾ
* കേരളത്തിലെ നിയമസഭാമണ്ഡലങ്ങളുടെ പട്ടിക

## അവലംബം

## പുറംകണ്ണികൾ

വർഗ്ഗം:കേരള നിയമസഭ
വർഗ്ഗം:കേരള നിയമസഭയുമായി ബന്ധപ്പെട്ട പട്ടികകൾ
വി.കെ.സി. മമ്മദ് കോയ

പ്രമുഖ സി.പി.ഐ.(എം) നേതാവും ബേപ്പൂർ നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ**വി.കെ.സി മമ്മദ്**. 1975 ൽ കമ്മ്യൂണിസ്റ്റ് പാർട്ടി ഓഫ് ഇന്ത്യയിൽ (മാർക്സിസ്റ്റ്) അംഗമായി. വികെസി ചെരുപ്പ് കമ്പനിയുടെ സ്ഥാപകനുമാണ് മമ്മദ്.
1975 ൽ കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) അംഗമായ മമ്മദ് കോയ 1979 ൽ പഞ്ചായത്തിലേക്ക് തിരഞ്ഞെടുക്കപ്പെട്ടു, 1984 ൽ സംസ്ഥാന സർക്കാർ പിരിച്ചുവിടുന്നതുവരെ ചേരുവന്നൂർ-നല്ലാലാം ഗ്രാമപഞ്ചായത്തിന്റെ പ്രസിഡന്റായിരുന്നു അദ്ദേഹം.  ഫിറോക്ക് സർവീസ് കോ-ഓപ്പറേറ്റീവ് ബാങ്ക് ലിമിറ്റഡിന്റെ ഡയറക്ടർ പ്രസിഡന്റ്,  കയർ വ്യാവസായ സഹകരന സംഖത്തിന്റെ. 5 വർഷം കാലിക്കറ്റ് ഡവലപ്മെന്റ് അതോറിറ്റി അംഗവുമായിരുന്നു. 1990 കളിൽ ചെറവന്നൂർ ഡിവിഷനിൽ നിന്ന് സംസ്ഥാന സർക്കാർ പുതുതായി രൂപീകരിച്ച കോഴിക്കോട് ജില്ലാ കൗൺസിലിലേക്ക് തിരഞ്ഞെടുക്കപ്പെടുകയും  പൊതുമരാമത്ത് സ്റ്റാൻഡിംഗ് കമ്മിറ്റി ചെയർമാനുമായിരുന്നു. 1995 ൽ ഫിറോക്ക് ഡിവിഷനിൽ നിന്ന് കോഴിക്കോട് ജില്ല പഞ്ചായത്തിലേക്കുള്ള തിരഞ്ഞെടുപ്പിൽ മത്സരിച്ച അദ്ദേഹം ജില്ലാ പഞ്ചായത്തിന്റെ വൈസ് പ്രസിഡന്റായി തിരഞ്ഞെടുക്കപ്പെട്ടു. 2000 ൽ വീണ്ടും ബെയ്‌പൂർ ഡിവിഷനിൽ നിന്ന് കോഴിക്കോട് ജില്ല പഞ്ചായത്ത് തിരഞ്ഞെടുപ്പിൽ മത്സരിച്ച് വിജയിച്ചു. 2001 ൽ കേരള നിയമസഭയിൽ കോഴിക്കോട് ജില്ലയിലെ ബേപൂർ നിയോജകമണ്ഡലത്തെ പ്രതിനിധീകരിച്ച് നിയമസഭാംഗമായി തിരഞ്ഞെടുക്കപ്പെട്ടു. 2015 നവംബർ 18 ന് കോഴിക്കോട് മേയറായി തിരഞ്ഞെടുക്കപ്പെട്ടു.2016 ലെ പൊതുതെരഞ്ഞെടുപ്പിൽ കേരള നിയമസഭയിലേക്ക് തിരഞ്ഞെടുക്കപ്പെട്ട അദ്ദേഹത്തിന് മേയർ സ്ഥാനം രാജിവയ്‌ക്കേണ്ടി വന്നു.

## അവലംബം

വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:കോഴിക്കോട് കോർപ്പറേഷൻ മേയർമാർ
വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:ഫെബ്രുവരി 5-ന് ജനിച്ചവർ
വർഗ്ഗം:1940-ൽ ജനിച്ചവർ
വർഗ്ഗം:കേരളത്തിലെ വ്യവസായികൾ
മുഹമ്മദ്‌ മുഹ്സിൻ പി.

പ്രമുഖ വിദ്യാർത്ഥിനേതാവും ജെ.എൻ.യു വിദ്യാർത്ഥി പ്രക്ഷോഭത്തിലെ ഉപനായകനും നേതാവും പട്ടാമ്പി നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ് **മുഹമ്മദ്‌ മുഹ്‌സിൻ**. സി.പി.ഐ. പാർട്ടിയുടെ സ്ഥാനാർത്ഥിയായിനിന്ന അദ്ദേഹം കോൺഗ്രസ് (ഐ.) യു.ഡി.എഫ്. സ്ഥാനാർത്ഥി സി. പി. മുഹമ്മദിനെയാണ് തോൽപ്പിച്ചത്. ഭൂരിപക്ഷം: 7404. സഭയിലെ ഏറ്റവും പ്രായം കുറഞ്ഞ അംഗവുമാണ് മുഹമ്മദ്‌ മുഹ്സിൻ.

ജെ.എൻ.യു. പ്രക്ഷോഭത്തിൽ കനയ്യകുമാറിന്റെയും മറ്റും സഹപ്രക്ഷോഭകാരിയായിരുന്ന അദ്ദേഹം സി.പി.ഐ.യുടെ വിദ്യാർത്ഥി സംഘടനയായ എ.ഐ.എസ്.എഫ്.ന്റെ നേതാവാണ്. ഇപ്പോൾ എ.ഐ.എസ്.എഫ്.ന്റെ ജെ.എൻ.യു.വിലെ വൈസ് പ്രസിഡന്റും ആയി പ്രവർത്തിക്കുന്നു.

## ജീവിതരേഖ
ഓങ്ങല്ലൂർ പഞ്ചായത്തിലെ കാരക്കാട് പുത്തൻ പീടിയക്കൽ അബൂബക്കർ ഹാജിയുടെയും, ജമീല ബീഗത്തിന്റെയും ഏഴ് മക്കളിൽ രണ്ടാമനാണ് മുഹമ്മദ് മുഹ്‌സിൻ. ഇസ്‌ലാംമതപണ്ഡിതനായ കെ ടി മാനുമുസല്യാരുടെ പൗത്രനുമാണ്. കേരള സർവകലാശാലയിൽ നിന്ന് ബിഎസ്‌സി ഇലക്ട്രോണിക്‌സും എംഎസ്ഡബ്ല്യുവും പൂർത്തിയാക്കിയാണ് മുഹ്‌സിൻ ജെ.എൻ.യുവിൽ എത്തുന്നത്. ജവഹർലാൽ നെഹ്രു സർവ്വകലാശാലയിലെ ഗവേഷണ വിദ്യാർത്ഥിയായ മുഹമ്മദ്‌ മുഹ്സിൻ, മുതിർന്നവരുടെ വിദ്യാഭ്യാസം എന്ന വിഷയത്തിൽ ആണ് ഗവേഷണം നടത്തുന്നത്.
## പട്ടാമ്പിയിലെ പ്രധാന സ്ഥാനാർത്ഥികളുടെ വോട്ടിങ് നില

## പട്ടാമ്പി
ഒരു കാലത്ത് പട്ടാമ്പിയിൽ സി. പി. ഐയുടെ പ്രമുഖ നേതാക്കന്മാരായ ഇ എം എസ്, ഇ. പി. ഗോപാലൻ തുടങ്ങിയവർ മത്സരിച്ചു ജയിച്ച മണ്ഡലമാണ്. 2001ലെയും 2006ലെയും ഇലക്ഷനിൽ സി.പി.ഐ. നേരിയ വോട്ടിനാണ് തോറ്റത്. പക്ഷെ, 2011ലെ തിരഞ്ഞെടുപ്പിൽ സി. പി. മുഹമ്മദ് 12000 വോട്ടിനു വിജയിച്ചിരുന്നു. ഈ തിരഞ്ഞെടുപ്പിൽ മുഹമ്മദ്‌ മുഹ്സിൻ 7404 വോട്ടിനാണ് സി. പി. മുഹമ്മദിനെ തോൽപ്പിച്ചത്. 

## അവലംബം


വർഗ്ഗം:1986-ൽ ജനിച്ചവർ
വർഗ്ഗം:ഫെബ്രുവരി 17-ന് ജനിച്ചവർ
വർഗ്ഗം:ജവഹർലാൽ നെഹ്രു സർവകലാശാലയിലെ പൂർവ്വ വിദ്യാർത്ഥികൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
കാരാട്ട് റസാക്ക്

കൊടുവള്ളി നിയമസഭാ മണ്ഡലത്തിൽ നിന്നുള്ള നിയമസഭാ സമാജികനായിരുന്നു **കാരാട്ട് റസാക്ക്**. അഹമ്മദ് ഹാജിയുടേയും പാത്തുമ്മയുടേയും മകനായി 1965 മെയ് 27 ന് കൊടുവള്ളിയിൽ ജനിച്ചു. ചെറുപ്പത്തിൽ തന്നെ രാഷ്ട്രീയത്തിൽ സജീവമായി. കൊടുവള്ളി ഗ്രാമപഞ്ചായത്ത് അംഗവും, കൊടുവള്ളി ബ്ലോക്ക് പഞ്ചായത്ത് അംഗം, പ്രസിഡന്റ് എന്നീ നിലകളിൽ പ്രവർത്തിച്ചിട്ടുണ്ട്. കൊടുവള്ളി ഹൗസിംഗ് കോ-ഓപ്പറേറ്റീവ് സൊസൈറ്റിയുടെ പ്രസിഡന്റുമായിരുന്നു. ഇടതുപക്ഷ എംഎൽഎ ആയിരുന്ന റസാഖ് 2026ൽ മുസ്ലിം ലിഗിലേക്ക് തിരികെ ചേർന്നു.

## അവലംബം

വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:1965-ൽ ജനിച്ചവർ
വർഗ്ഗം:മേയ് 27-ന് ജനിച്ചവർ
ടി.വി. ഇബ്രാഹിം

പ്രമുഖ മുസ്‌ലിംലീഗ്  നേതാവും കൊണ്ടോട്ടി നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ് **ടി.വി. ഇബ്രാഹിം**

=ജീവിത രേഖ=
വള്ളുവമ്പ്രം അത്താണിക്കൽ താഴത്തുവീട്ടിൽ ടി.വി മുഹമ്മദ് ഹാജി ഇത്തിക്കുട്ടി ദമ്പതികളുടെ മകനായ ടി.വി ഇബ്രാഹീം എം എസ് എഫിലൂടെയാണ് രാഷ്ട്രീയത്തിലെത്തുന്നത്.
അത്താണിക്കൽ ഗവ:മാപ്പിള എൽ പി സ്‌കൂളിൽ നിന്നും പ്രാഥമിക വിദ്യാഭ്യാസം നേടി.ഗവ.എച്ച്.എസ് പൂക്കോട്ടൂർ, ഗവ.കോ ളജ് മലപ്പുറം, പി.എസ്.എം.ഒ കോളജ് തിരൂരങ്ങാടി എന്നിവിടങ്ങളിൽ തുടർ പഠനം.തിരുവല്ല ടൈറ്റസ് ബി.എഡ് കോളജിൽ നിന്ന് ബി എഡ് നേടിയ ഇദ്ദേഹം 1994 മുതൽ കൊണ്ടോട്ടി ഇം.എം.ഇ.എ ഹയർസെക്കൻഡറി സ്‌കൂളിൽ പൊളിറ്റിക്കൽ സയൻസ് അധ്യാപകനായി ജോലി ചെയ്തു വരുന്നു.

=രാഷ്ട്രീയ രംഗത്ത്=
*1995 - 2000 മലപ്പുറം ബ്ലോക്ക് പഞ്ചായത്ത് മെമ്പർ
*2000 - 2005 മലപ്പുറം ജില്ലാ പഞ്ചായത്ത് കൊണ്ടോട്ടി ഡിവിഷൻ മെമ്പർ
*2016   മുതൽ  കൊണ്ടോട്ടി നിയമസഭാ മെമ്പർ
=പുറത്തേകുള്ള കണ്ണികൾ=
*സുപ്രഭാതം ദിനപത്രം മെയ് 21. 2016
*ടി.വി ഇബ്രാഹിം വെബ്‌സൈറ്റ് 
=അവലംബം=


വർഗ്ഗം:മേയ് 1-ന് ജനിച്ചവർ
വർഗ്ഗം:1965-ൽ ജനിച്ചവർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
പി.കെ. ബഷീർ

പ്രമുഖ മുസ്‌ലിംലീഗ്  നേതാവും ഏറനാട് നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ് **പി.കെ. ബഷീർ**. പി. സീതി ഹാജി, ശ്രീമതി. ഫാത്തിമ ദമ്പതികളുടെ മകനായി 1959 സെപ്റ്റംബർ 25 ന് എടവണ്ണയിൽ ജനിച്ചു. 1977-ൽ എം.എസ്.എഫിലൂടെ രാഷ്ടീയത്തിൽ വന്നു.

## വഹിച്ച പദവികൾ
*പ്രസിഡന്റ് - എടവണ്ണ സഹകരണ ബാങ്ക് - 13 കൊല്ലം
*പ്രസിഡന്റ് - മുസ്ലിം യൂത്ത് ലീഗ്, എടവണ്ണ പഞ്ചായത്ത് (1985)
*പ്രസിഡന്റ് - മുസ്ലിം ലീഗ്, വണ്ടൂർ നിയോജകമണ്ഡലം (1990)
*വൈസ് പ്രസിഡന്റ് -  ജില്ലാ കമ്മിറ്റി മുസ്ലിം യൂത്ത് ലീഗ് (1991)
* അംഗം - മുസ്ലിം യൂത്ത് ലീഗ് സ്റ്റേറ്റ് വർക്കിംഗ് കമ്മിറ്റി (1996)
* ഡയറകടർ(1991–98); മലപ്പുറം ഡിസ്ട്രിക്റ്റ് സർവീസ് കോ-ഓപ്പറേറ്റീവ് ബാങ്ക് (1991–98)
* അംഗം, ജില്ലാ പഞ്ചായത്ത് (2001 മുതൽ)
* സംസ്ഥാന പ്രവർത്തക സമിതി, മുസ്ലിം ലീഗ് (2004 മുതൽ)

## അവലംബം

വർഗ്ഗം:സെപ്റ്റംബർ 25-ന് ജനിച്ചവർ
വർഗ്ഗം:1959-ൽ ജനിച്ചവർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
എം. ഉമ്മർ

കേരളത്തിലെ ഒരു രാഷ്ട്രീയ, സാമൂഹിക പ്രവർത്തകനാണ് **എം. ഉമ്മർ** (ജനനം: ജൂലൈ 1 1953). കേരളനിയമസഭയിൽ മഞ്ചേരി മണ്ഡലത്തിൽ നിന്നുള്ള നിയമസഭാ സമാജികനുമാണിദ്ദേഹം. ഇന്ത്യൻ യൂണിയൻ മുസ്‌ലിം ലീഗിലൂടെയാണ് അദ്ദേഹം തന്റെ രാഷ്ട്രീയ ജീവിതം ആരംഭിച്ചത്. എം. മൊയ്‌ദീൻ ഹാജി-ആയിഷാ ദമ്പദികളുടെ മകനായി 1953 ജൂലൈ 1ന് കരുവാരക്കുണ്ടിൽ ജനിച്ചു. എൽ.എൽ.ബി. ബിരുദം പൂർത്തിയാക്കി.

## വഹിച്ച പദവികൾ
കേരള സ്റ്റേറ്റ് മുസ്ലിം ലീഗിന്റെ സജീവ പ്രവർത്തകനും മലപ്പുറം ജില്ലാ പഞ്ചായത്ത് പ്രസിഡന്റുമായിരുന്നു എം. ഉമ്മർ. ജില്ലാ പഞ്ചായത്ത് ക്ഷേമ സ്റ്റാൻഡിംഗ് കമ്മിറ്റി ചെയർമാൻ,  കരുവരക്കുണ്ട് ഗ്രാമപഞ്ചായത്ത് പ്രസിഡന്റ്;  മുസ്‌ലിം ലീഗ് ജില്ലാ കമ്മിറ്റി ട്രഷറർ; കേരള സ്റ്റേറ്റ് മുസ്‌ലിം ലീഗ് വർക്കിംഗ് കമ്മിറ്റി അംഗം, കെ.എം.എം.എൽ. അംഗം, വക്കഫ് ബോർഡ്; ദാരുൽ നജത്ത് അനാഥാലയവും അനുബന്ധ സ്ഥാപനങ്ങളുടെ സെക്രട്ടറി എന്നീ നിലകളിൽ പ്രവർത്തിച്ചിട്ടുണ്ട്.
## അവലംബം

വർഗ്ഗം:1953-ൽ ജനിച്ചവർ
വർഗ്ഗം:ജൂലൈ 1-ന് ജനിച്ചവർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭാ അംഗങ്ങൾ
അബ്ദുൽ ഹമീദ് പി.

മുസ്‌ലിംലീഗ്  നേതാവും വള്ളിക്കുന്ന് നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ് **അബ്ദുൽ ഹമീദ് മാസ്റ്റർ** എന്ന **പി.അബ്ദുൽ ഹമീദ്**. പുളിയകത്തു കുഞ്ഞാലു മാസ്റ്റർ, പാത്തുമ്മ ദമ്പതികളുടെ മകനായി 1947 മേയ് 15ന് പെരിന്തൽമണ്ണയ്ക്ക് സമീപമുള്ള പട്ടിക്കാട് എന്ന സ്ഥലത്ത് ജനിച്ചു. 1960 മുതൽ രാഷ്ട്രീയത്തിൽ സജീവമായി.

## അവലംബംങ്ങൾ

വർഗ്ഗം:1947-ൽ ജനിച്ചവർ
വർഗ്ഗം:മേയ് 15-ന് ജനിച്ചവർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
വർഗ്ഗം:അപൂർണ്ണ ജീവചരിത്രങ്ങൾ
വർഗ്ഗം:അപൂർണ്ണ ലേഖനങ്ങൾ
ടി.എ. അഹമ്മദ് കബീർ

കേരളത്തിലെ പൊതുപ്രവർത്തകനും മുസ്‌ലിം ലീഗ് നേതാവുമാണ് **ടി.എ. അഹമ്മദ് കബീർ.** 1955 നവംബർ മൂന്നിന് ആലപ്പുഴയിൽ ജനിച്ചു. നിലവിൽ മങ്കട നിയമസഭയെ 2011 മുതൽ പ്രതിനിധീകരിക്കുന്നു.

## തിരഞ്ഞെടുപ്പുകൾ

## അവലംബം

വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:1955-ൽ ജനിച്ചവർ
വർഗ്ഗം:നവംബർ 3-ന് ജനിച്ചവർ
സി. മമ്മൂട്ടി

വയനാട് ജില്ലയിലെ കെല്ലൂർ എന്ന സ്ഥലത്തു 1960 ഫെബ്രുവരി 10 നാണു അദ്ദേഹം ജനിച്ചത് .മുസ്‌ലിംലീഗ്  നേതാവും തിരൂർ നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ് **സി. മമ്മൂട്ടി.**മുസ്ലിം ലീഗിന്റെ വിദ്യാർത്ഥി സംഘടനയായ MSF-ലൂടെ  വളരെ ചെറുപ്പത്തിൽ തന്നെ അദ്ദേഹം രാഷ്ട്രീയത്തിൽ പ്രവേശിച്ചു.

## വഹിച്ച പദവികൾ
* M.S.F - ബ്രാഞ്ച് സെക്രട്ടറി (1971)
* M.S.F -താലൂക്ക് സെക്രട്ടറി (1975)
* M.S.F - താലൂക്ക് പ്രസിഡന്റ് (1977)
* M.S.F -ജില്ലാ ട്രഷറർ (1978)
* M.S.F -ജില്ലാ ജനറൽ സെക്രട്ടറി (1979)
* M.S.F - ജില്ലാ പ്രസിഡന്റ് (1980) 
* M.S.F -സ്റ്റേറ്റ് ജനറൽ സെക്രട്ടറി (1982–85)
* സംസ്ഥാന യുവജനക്ഷേമ ബോർഡ് അംഗം(1985–88)
* എം.എസ്.എഫ്. റിവ്യൂ മാഗസിൻ പത്രാധിപർ(1982–88)
* കാലിക്കട്ട് യൂണിവേഴ്സിറ്റി  യൂണിയൻ കൗൺസിലർ (1981)
* കാലിക്കട്ട് യൂണിവേഴ്സിറ്റി യൂണിയൻ സെക്രട്ടറിയും സ്റ്റുഡന്റ്സ് കൗൺസിൽ സെക്രട്ടറിയും (1982)
* മുസ്ലിം യൂത്ത് ലീഗ് സ്റ്റേറ്റ് ജനറൽ സെക്രട്ടറി(1988-1999)
* തൂലിക മാഗസിന്രെ ചീഫ് എഡിറ്റർ (1988–99)
* മുസ്ലിം ലീഗ്, വയനാട് -ജോയിന്റ് സെക്രട്ടറി (1989)
* ഹാൻ‌ടെക് ചെയർമാൻസ് (1993–96)
* ഓൾ ഇന്ത്യ കൈത്തറി ഡയറക്ടർ ബോർഡ് അംഗം (1993–96)

## അവലംബം

വർഗ്ഗം:1960-കളിൽ ജനിച്ചവർ
വർഗ്ഗം:ഫെബ്രുവരി 10-ന് ജനിച്ചവർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭാ അംഗങ്ങൾ
ആബിദ് ഹുസൈൻ തങ്ങൾ

പ്രമുഖ മുസ്‌ലിംലീഗ്  നേതാവും കോട്ടയ്ക്കൽ നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ് **സയ്യിദ് ആബിദ് ഹുസൈൻ തങ്ങൾ**
ഫറൂഖ് കോളേജിലെ സോഷ്യോളജി വിഭാഗത്തിൽ അസോസിയേറ്റ് പ്രഫസറും ഡിപ്പാർട്ട്‌മെന്റ് തലവനുമായിരുന്നു ഇദ്ദേഹം. കോഴിക്കോട് സർവ്വകലാശാല സിൻഡിക്കേറ്റ് അംഗമാണ്.
1985ൽ അലിഗഡ് സർവ്വകലാശാലയിൽ നിന്ന് സോഷ്യോളജിയിൽ ബിരുദാനന്തര ബിരുദം നേടി. മലപ്പുറം ജില്ലയിലെ വടക്കാങ്ങര സ്വദേശിയാണ്. മുസ്‌ലിംലീഗ് നേതാവും മുൻ എം.എൽ.എയുമായിരുന്ന  കെകെഎസ് തങ്ങളുടെ മകനാണ്.

## അവലംബം

വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:പതിനാലാം കേരളനിയമസഭാ അംഗങ്ങൾ